<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0104">O-0104/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4528">Neil Parish</PERSON>, în numele <COMMITTEE COMMID="820">Comisia pentru agricultură şi dezvoltare rurală</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0104">Subiect: Situația apicolă</OBJECT><CONTENT><PARA>Apicultura mondială în general și cea europeană în special întâmpină mari dificultăți în conservarea populației de albine domestice vii. Producția apicolă este serios amenințată.</PARA><PARA>Pe lângă această constatare regretabilă, trebuie subliniată amenințarea cu privire la reducerea populației de albine și, prin urmare, o polenizare insuficientă. Fără albine domestice și polenizarea care depinde de ele ne vom afla în incapacitatea de a produce plante, fructe și legume la un nivel cantitativ și calitativ atât de important pentru alimentația oamenilor și a animalelor. Dincolo de pericolul în care se află culturile care depind de albine, întreaga biodiversitate este amenințată.</PARA><PARA>Diminuarea semnificativă a resurselor de polen și nectar cauzată, printre altele, și de utilizarea de semințe tratate și modificate este una dintre cauzele majore ale dispariției albinelor. Această diminuare conduce la un dezechilibru alimentar pentru albine și provoacă o slăbire a sistemului lor imunitar, fapt care le face vulnerabile la paraziți, boli și diverși viruși. Criza sanitară apicolă este determinată în special de prezența la albine a parazitului Varroa, „sida albinelor”, și de extinderea parazitului Nosema cernae. Virușii și micozele constituie, de asemenea, amenințări la adresa albinelor domestice. În timpul iernii apicultorii noștri pierd până la 50, sau chiar 80 de stupi. </PARA><PARA>În prezent cercetările științifice privind bolile și posibilele remedii nu sunt îndeajuns de avansate. </PARA><PARA>Care sunt eforturile pe care Comisia este pregătită să le facă pentru: <BRK/></PARA><PARA><LIST TYPE="UL"><ITEM>dezvoltarea cercetării privind   combaterea paraziților și a bolilor care decimează albinele;</ITEM><ITEM>crearea de zone ecologice compensatorii   (precum pârloagele destinate apiculturii), bogate în polen și nectar,   și crearea de zone tampon, spre exemplu pe marginea căilor rutiere;</ITEM><ITEM>promovarea măsurilor necesare   pentru combaterea riscurilor unei polenizări insuficiente, adică sistarea   tratamentului antiparazitar în timpul înfloririi și reducerea utilizării   de semințe modificate; </ITEM><ITEM>controlarea și supravegherea   calității apelor de suprafață, având în vedere că albinele sunt foarte   sensibile la orice deteriorare a mediului;</ITEM><ITEM>încurajarea acordării de ajutore   financiare exploatațiilor în dificultate? <BRK/> <BRK/>  </ITEM></LIST></PARA></CONTENT></QUEST>