<QUEST><TI><TI-INTRO>ÎNTREBARE ORALĂ <QREF QID="H-2010-0174">H-0174/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0174">Subiect: Provocările din partea Turciei şi planurile NATO privind Marea Egee</OBJECT><CONTENT><PARA>Turcia şi-a intensificat manevrele cu caracter de hărţuire în Marea Egee, recurgând la avioane de luptă şi nave de război. La originea acestor provocări se află eforturile depuse în permanenţă de Turcia şi planurile imperialiste ale NATO, care urmăresc să dividă Marea Egee în două porţiuni, să creeze o „zonă gri” la est de meridianul 25 şi să submineze suveranitatea Greciei asupra spaţiului aerian şi maritim al Mării Egee şi a insulelor grece. Nave de luptă turce şi sisteme radare terestre hărţuiesc avioanele şi elicopterele poliţiei portuare şi ale aviaţiei civile care efectuează zboruri în spaţiul aerian grec. Nave ale marinei militare turce se apropie de coastele grece, cum a fost cazul la 24 martie 2010, când corveta Bafra a pătruns în apele teritoriale grece, creând o situaţie extrem de periculoasă în întreaga regiune.</PARA><PARA>Condamnă Consiliul aceste provocări la adresa suveranităţii Greciei, precum şi planurile NATO de a divide Marea Egee în două porţiuni, care reprezintă o ameninţare foarte gravă la adresa păcii şi a securităţii din întreaga regiune a Mediteranei de sud-est?</PARA></CONTENT></QUEST>