<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0473">H-0473/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: octombrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0473">Subiect: Măsurile Consiliului pentru libera circulație a forței de muncă între statele membre</OBJECT><CONTENT><PARA>Noul plan economic al UE pentru următorii 10 ani menţionează mobilitatea forţei de muncă drept o condiţie esenţială pentru reducerea şomajului. Rata şomajului a crescut îngrijorător în timpul crizei, ajungând de la 6,8% (în mai 2008) la 10% (în iulie 2010). De asemenea, conform unui sondaj realizat de Comisia şi publicat la data de 13 iulie 2010, 48% din europeni ar fi dispuşi să-şi caute un loc de muncă în altă ţară sau regiune, dacă ar rămâne şomeri. Mai mult, 17% preconizează că vor lucra în străinătate în viitor. De asemenea, atrag atenţia asupra faptului că statele membre trebuie să acorde prioritate cetăţenilor din statele membre UE, în faţa forţei de muncă provenite din afara Uniunii.</PARA><PARA>În acest context, aş dori să întreb Consiliul care sunt măsurile concrete pe care le are în vedere pentru eliminarea rapidă a barierelor existente în calea liberei circulaţii a lucrătorilor ce provin din statele membre care au aderat la UE după 1 mai 2004?</PARA></CONTENT></QUEST>