<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0090">O-0090/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96883">Eva Joly</PERSON>, în numele <COMMITTEE COMMID="2857">Comisia pentru dezvoltare</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0090">Subiect: Schimbările climatice şi ţările în curs de dezvoltare în cadrul Conferinţei Naţiunilor Unite privind schimbările climatice care va avea loc la Copenhaga</OBJECT><CONTENT><PARA>Din perspectiva dezvoltării, este necesară concilierea acordului privind schimbările climatice după anul 2012 cu procesele actuale de dezvoltare la nivel internaţional (de exemplu, obiectivele Mileniului pentru dezvoltare, OMD) şi naţional. Care sunt măsurile specifice pe care Consiliul intenţionează să le ia pentru stabilirea clară de legături între programele de reducere a sărăciei şi politicile şi strategiile în materie de schimbări climatice în ţările în curs de dezvoltare?</PARA><PARA>Cea mai mare parte a resurselor modeste alocate schimbărilor climatice provine din creditele de asistenţă oficială pentru dezvoltare (AOD), ceea ce a dus la deturnarea fondurilor destinate asistenţei pentru dezvoltare, periclitându-se astfel realizarea OMD. Care sunt noile mecanisme pe care Consiliul intenţionează să le adopte pentru a obţine fonduri suplimentare în scopul combaterii schimbărilor climatice în ţările în curs de dezvoltare şi pentru a garanta utilizarea exclusivă a Fondului European de Dezvoltare pentru asistenţa pentru dezvoltare? Care este proporţia din veniturile preconizate să fie obţinute din sistemul european de comercializare a cotelor de emisie de gaze cu efect de seră pe care Consiliul este dispus să o afecteze adaptării la schimbările climatice din ţările în curs de dezvoltare? Care sunt cele mai performante mecanisme de distribuire a resurselor astfel încât acestea să contribuie la promovarea responsabilităţii ţărilor care beneficiază de aceste fonduri?</PARA><PARA>La nivel european, administrarea creditelor pentru adaptarea la schimbările climatice se realizează în cadrul unei structuri foarte fragmentate, fapt care creează dificultăţi de proporţii celor însărcinaţi cu executarea finanţării. Intenţionează Consiliul să promoveze coordonarea numeroaselor instrumente de finanţare existente la nivel european? Care sunt măsurile avute în vedere pentru ca Alianţa mondială împotriva schimbărilor climatice să devină un organism de centralizare a informaţiilor privind finanţările destinate adaptării în ţările în curs de dezvoltare, evitându-se în acest fel crearea de noi iniţiative bilaterale europene? Ar fi Consiliul în sfârşit gata să susţină, în cadrul multilateral al Conferinţei de la Copenhaga, crearea unei taxe internaţionale pe tranzacţiile financiare, după principiul taxei Tobin, în scopul finanţării costurilor legate de această adaptare?</PARA></CONTENT></QUEST>