<QUEST><TI><TI-INTRO>ÎNTREBARE ORALĂ <QREF QID="H-2010-0238">H-0238/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96803">Zbigniew Ziobro</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0238">Subiect: Comunicare privind obiective mai ambiţioase de reducere a emisiilor de gaze cu efect de seră</OBJECT><CONTENT><PARA>Acum câteva zile, Comisia a transmis mass-media o propunere de comunicare adresată Consiliului, Parlamentului, Comitetului Economic şi Social European şi Comitetului Regiunilor în care aborda posibilitatea majorării de la 20% la 30% a obiectivului de reducere a emisiilor de gaze cu efect de seră stabilit pentru 2020 în pachetul privind clima şi energia.</PARA><PARA>Se impun mai multe comentarii cu privire la această propunere. În primul rând, o reducere a costurilor aferente reducerii de emisii ar putea fi o gură de oxigen pentru bugetele de stat pe care statele membre fac eforturi să le echilibreze. În al doilea rând, din cauza recesiunii economice, nivelul emisiilor a scăzut semnificativ, deşi se poate preconiza că emisiile de gaze cu efect de seră vor creşte din nou odată cu ieşirea din criză şi creşterea producţiei, ceea ce va duce la creşterea costurilor aferente reducerii lor. În al treilea rând, nu pare a fi momentul oportun pentru o majorare a obiectivului de reducere a emisiilor deoarece acest lucru va determina o nouă creştere a costurilor aferente reducerii, ceea ce ar putea da naştere unei opoziţii rezonabile din partea operatorilor economici în această perioadă de revenire din criză.</PARA><PARA>Ar putea să răspundă Comisia la aceste comentarii?</PARA></CONTENT></QUEST>