<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0557">H-0557/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0557">Subiect: Arestarea inacceptabilă a unui membru al Partidului Comunist Chilian în baza unor acuzaţii false</OBJECT><CONTENT><PARA>Arestarea şi „reţinerea preventivă” de către autorităţile chiliene a lui Manuel Olate Céspedes, membru al Partidului Comunist Chilian, care urmează a fi predat guvernului reacţionar columbian pe motiv că ar fi întreţinut relaţii cu gruparea FARC, constituie un precedent extrem de periculos pentru drepturile şi libertăţile democratice. Acuzaţiile aduse acestui militant comunist chilian, care este şi membru al Mişcării Continentale Bolivariene şi al unor organizaţii de sprijin pentru poporul columbian, se bazează pe elemente inventate şi în mod evident falsificate – a căror autenticitate este pusă la îndoială chiar şi de Interpol – şi care provin din calculatorul lui Raúl Reyes, membru al grupării FARC, care a fost asasinat în 2008 pe teritoriul ecuadorian, în cadrul unei operaţiuni ilegale desfăşurate de armata columbiană.</PARA><PARA>Condamnă Consiliul „vânătoarea de vrăjitoare” demarată împotriva mişcării populare şi a comuniştilor în toată America Latină de către diversele guverne reacţionare şi servicii secrete care recurg, în aceste situaţii, la elemente falsificate şi înscenate care ar proveni din calculatorul lui Raúl Reyes?</PARA></CONTENT></QUEST>