<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0012">O-0012/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96742">Jean-Luc Mélenchon</PERSON>, <PERSON ID="28407">Willy Meyer</PERSON>, <PERSON ID="96851">Thomas Händel</PERSON>, <PERSON ID="28215">Jacky Hénin</PERSON>, <PERSON ID="96854">Sabine Lösing</PERSON> şi <PERSON ID="4466">Ilda Figueiredo</PERSON>, în numele Grupului <GRPOL GRPOLID="2950">GUE/NGL</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0012">Subiect: Intârzieri în închiderea bazei de la Guantanamo</OBJECT><CONTENT><PARA>Administraţia SUA a anunţat că închisoarea de la Guantanamo nu va fi închisă până la 22 ianuarie, aşa cum promisese Preşedintele Obama la începerea mandatului, cu exact un an în urmă. Eforturile de judecare a deţinuţilor de la Guantanamo şi de găsire a unei baze pentru aceştia pe teritoriul SUA nu au avut succes până în prezent, inclusiv din cauza opoziţiei Congresului de a accepta orice foşti deţinuţi pe teritoriul american.</PARA><PARA>Circa 245 de persoane erau deţinute la Guantanamo când Preşedintele Obama şi-a început mandatul. De atunci, doar circa 30 de deţinuţi au părăsit baza, 215 fiind încă în stare de detenţie: 90 dintre ei provin din Yemen, iar SUA nu îi pot repatria din cauza eşecului convenirii unui acord de securitate şi reabilitare; 65 dintre deţinuţi pot fi judecaţi în tribunale federale – guvernul a anunţat de curând că ar fi transferat cinci persoane acuzate de a fi fost implicate în evenimentele de la 11 septembrie în tribunale federale din SUA spre judecare – printre care şi Khalid Sheikh Mohammed – sau în tribunale militare; circa 60 de persoane au fost „reabilitate pentru eliberare” de autorităţile SUA, întrucât nu prezintă niciun pericol, dar acestea nu pot fi repatriate pentru că ar putea risca să fie supuse la tratamente de tortură în ţara de origine (Uzbekistan, Siria, China, Algeria şi Tunisia). Conform presei, Preşedintele Obama ar putea anunţa în săptămânile următoare un plan de închidere a bazei de la Guantanamo, care să prevadă ca până la 90 de persoane suspectate de terorism să fie plasate în detenţie „preventivă” pe perioadă nedeterminată, dat fiind că dovezile împotriva acestora au fost obţinute prin tortură sau pentru că judecarea lor în public ar implica şi ar putea expune un volum prea important de informaţii secrete.</PARA><PARA>În urma solicitărilor administraţiei SUA, Bermuda şi Palau au acceptat să găzduiască foşti deţinuţi, iar printre statele europene – Franţa, Portugalia, Irlanda, Belgia, Regatul Unit, Italia şi Ungaria.</PARA><PARA>Ce intenţionează Comisia să facă pentru a comunica autorităţilor SUA preocuparea resimţită la nivel european cu privire la întârzierile în închiderea bazei de la Guantanamo, că prizonierii ar putea să fie supuşi în continuare unei detenţii pe durată nedeterminată şi judecaţi de tribunale militare şi că aceştia ar putea fi chiar condamnaţi la moarte? Ce intenţionează Comisia să facă pentru a comunica autorităţilor SUA preocuparea resimţită la nivel european cu privire la prezumţia de nevinovăţie în favoarea deţinuţilor de la Guantanamo? Ce intenţionează Comisia să facă pentru a comunica autorităţilor SUA necesitatea restituirii integrale a teritoriului cubanez? </PARA></CONTENT></QUEST>