<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0189">O-0189/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="840">Charles Goerens</PERSON>, <PERSON ID="96670">Louis Michel</PERSON>, <PERSON ID="97019">Ivo Vajgl</PERSON>, <PERSON ID="4335">Marielle De Sarnez</PERSON>, <PERSON ID="39713">Renate Weber</PERSON>, <PERSON ID="96692">Leonidas Donskis</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96860">Michèle Striffler</PERSON>, <PERSON ID="97293">Georges Bach</PERSON>, <PERSON ID="96838">Cristian Dan Preda</PERSON>, <PERSON ID="28280">Filip Kaczmarek</PERSON>, <PERSON ID="28248">Gabriele Zimmer</PERSON>, <PERSON ID="4751">Bart Staes</PERSON>, <PERSON ID="96815">Judith Sargentini</PERSON>, <PERSON ID="96745">Catherine Grèze</PERSON>, <PERSON ID="2054">Heidi Hautala</PERSON>, <PERSON ID="28174">Thijs Berman</PERSON></TI-AUTHOR></TI><OBJECT OBJID="OBJ0189">Subiect: Organizarea unui referendum privind viitorul statut al Sudanului de Sud</OBJECT><CONTENT><PARA>Referendumul privind statutul Sudanului de Sud ar trebui să fie organizat la 9 ianuarie, așa cum s-a prevăzut în acordul global de pace semnat în ianuarie 2005 la Nairobi. Uniunea Europeană a contribuit în mod activ la facilitarea punerii în aplicare a acordului.</PARA><PARA>Cu toate acestea, având în vedere că data de 9 ianuarie se apropie, se poate pune întrebarea dacă referendumul va putea să se desfășoare în condiții satisfăcătoare. Perioada de înregistrare pe listele electorale, prevăzută între 14 noiembrie și 4 decembrie, ar putea fi prea scurtă. În ceea ce privește dreptul de vot, acesta este acordat doar resortisanților din sud, chiar dacă aceștia locuiesc în nord, ceea ce nu se aplică cetățenilor originari din nord și care locuiesc în sud, care nu vor putea participa la referendum.</PARA><PARA>De asemenea, trebuie menționat faptul că, pentru ca referendumul să fie validat, participarea persoanelor înscrise pe listele electorale trebuie să fie de cel puțin 60%. Conform ipotezelor emise de ONU, există riscul ca autoritățile din regiunea de nord să manipuleze rezultatele electorale prin modificarea artificială a listelor. Se poate pune întrebarea dacă referendumul poate avea loc în astfel de condiții.</PARA><PARA>Președintele El-Béchir solicită ca problema crucială a demarcării frontierei între nord și sud să fie rezolvată înainte de organizarea referendumului, în timp ce președintele regiunii de sud dorește neapărat ca data de 9 ianuarie să rămână valabilă, iar chestiunea frontierelor să fie rezolvată după votare. Ambii au anunțat o reizbucnire a violențelor în cazul în care dorințele lor nu vor respectate.</PARA><PARA>Consideră Înaltul Reprezentant că o mediere între cele două părți ar putea fi indispensabilă pentru evitarea degenerării situației?</PARA><PARA>În ce mod ar putea contribui Uniunea Europeană pentru a garanta organizarea fără conflicte a referendumului, precum și, dacă este cazul, viabilitatea și securitatea noului stat creat?</PARA></CONTENT></QUEST>