<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0105">O-0105/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33982">Marian-Jean Marinescu</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0105">Subiect: Acordul de liber schimb UE-Coreea de Sud</OBJECT><CONTENT><PARA>Acordul de liber schimb UE-Coreea de Sud (ALS) a fost stabilit la 15 octombrie 2009, după doi ani și jumătate de negocieri. Parlamentul European trebuie să aprobe în toamnă acordul final, care ar trebui să creeze un nou comerț substanțial cu bunuri și servicii în valoare de 19,1 miliarde USD pentru UE, comparativ cu 12,8 miliarde USD pentru Coreea, conform datelor Comisiei Europene. Cu toate acestea, industria automobilelor și industria textilă, care generează un număr mare de locuri de muncă, sunt îngrijorate în privința efectelor pe care le-ar putea crea importurile ieftine de la firmele coreene.</PARA><PARA>1. Care este opinia Consiliului cu privire la avertizarea Asociației constructorilor europeni de automobile, conform căreia s-ar putea pierde 30 000 de locuri de muncă în sectorul producției și ar putea fi închise 10 fabrici pe teritoriul Europei?</PARA><PARA>2. Ce discuții a purtat Consiliul cu statele membre, în special cu cele care se bazează pe industria automobilelor și industria textilă în privința locurilor de muncă, despre impactul potențial asupra locurilor de muncă din aceste sectoare și ce asistență structurală va fi acordată pentru a compensa pierderea locurilor de muncă?</PARA><PARA>3. Având în vedere faptul că Coreea este cunoscută pentru instituirea de noi bariere netarifare inovatoare pentru a-și proteja piața, cum va asigura Consiliul neintroducerea de bariere netarifare în Coreea de Sud după intrarea în vigoare a acestui acord de liber schimb?</PARA></CONTENT></QUEST>