<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0082">O-0082/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4393">Mario Mauro</PERSON>, <PERSON ID="28299">Bogusław Sonik</PERSON>, <PERSON ID="96659">János Áder</PERSON>, <PERSON ID="1941">Roberta Angelilli</PERSON>, <PERSON ID="28422">Alfredo Antoniozzi</PERSON>, <PERSON ID="96757">Raffaele Baldassarre</PERSON>, <PERSON ID="21818">Paolo Bartolozzi</PERSON>, <PERSON ID="4746">Sergio Berlato</PERSON>, <PERSON ID="96799">Piotr Borys</PERSON>, <PERSON ID="28354">Jan Březina</PERSON>, <PERSON ID="28324">Milan Cabrnoch</PERSON>, <PERSON ID="988">Carlo Casini</PERSON>, <PERSON ID="96603">Nessa Childers</PERSON>, <PERSON ID="97195">Giovanni Collino</PERSON>, <PERSON ID="96775">Lara Comi</PERSON>, <PERSON ID="96810">Carlo Fidanza</PERSON>, <PERSON ID="2125">Pat the Cope Gallagher</PERSON>, <PERSON ID="58758">Elisabetta Gardini</PERSON>, <PERSON ID="2025">Françoise Grossetête</PERSON>, <PERSON ID="28275">Małgorzata Handzlik</PERSON>, <PERSON ID="28116">Marian Harkin</PERSON>, <PERSON ID="38605">Iliana Malinova Iotova</PERSON>, <PERSON ID="96782">Sidonia Elżbieta Jędrzejewska</PERSON>, <PERSON ID="96816">Giovanni La Via</PERSON>, <PERSON ID="96788">Krzysztof Lisek</PERSON>, <PERSON ID="4462">Clemente Mastella</PERSON>, <PERSON ID="96813">Barbara Matera</PERSON>, <PERSON ID="96695">Radvilė Morkūnaitė-Mikulėnienė</PERSON>, <PERSON ID="1073">Cristiana Muscardini</PERSON>, <PERSON ID="23705">Miroslav Ouzký</PERSON>, <PERSON ID="97197">Alfredo Pallone</PERSON>, <PERSON ID="28365">Pier Antonio Panzeri</PERSON>, <PERSON ID="96890">Mario Pirillo</PERSON>, <PERSON ID="4436">Gianni Pittella</PERSON>, <PERSON ID="28370">Vittorio Prodi</PERSON>, <PERSON ID="4253">Frédérique Ries</PERSON>, <PERSON ID="96885">Dominique Riquet</PERSON>, <PERSON ID="28352">Zuzana Roithová</PERSON>, <PERSON ID="96819">Licia Ronzulli</PERSON>, <PERSON ID="97196">Oreste Rossi</PERSON>, <PERSON ID="96889">Potito Salatto</PERSON>, <PERSON ID="28404">Matteo Salvini</PERSON>, <PERSON ID="4423">Amalia Sartori</PERSON>, <PERSON ID="96996">Giancarlo Scottà</PERSON>, <PERSON ID="23787">Czesław Adam Siekierski</PERSON>, <PERSON ID="96755">Sergio Paolo Frances Silvestris</PERSON>, <PERSON ID="97018">Theodoros Skylakakis</PERSON>, <PERSON ID="1945">Salvatore Tatarella</PERSON>, <PERSON ID="23894">Anna Záborská</PERSON>, <PERSON ID="41007">Iva Zanicchi</PERSON></TI-AUTHOR></TI><OBJECT OBJID="OBJ0082">Subiect: Regulamentul privind mențiunile nutriționale și de sănătate: probleme legate de punerea în aplicare</OBJECT><CONTENT><PARA>Regulamentul (CE) nr. 1924/2006<FNREF FNIDREF="FN1"/> al Parlamentului European și al Consiliului privind mențiunile nutriționale și de sănătate prezintă o serie de elemente demne de interes. Totuși, există încă o serie de chestiuni problematice în legătură cu punerea în aplicare a acestuia. Problemele majore din faza punerii în aplicare derivă din lipsa de claritate și transparență a criteriilor de acceptare și respingere a mențiunilor; mai mult, există incertitudine juridică privind mențiunile care vor fi sau nu vor fi permise și în legătură cu perioadele de tranziție. Actuala punere în aplicare a regulamentului poate afecta concurența prin adoptarea fragmentară a listelor de mențiuni, producând costuri suplimentare inutile care pot avea un impact mai ales asupra IMM-urilor. Regulamentul nu prevede drepturi de a face apel sau recurs în cazul respingerii mențiunilor stipulate la articolul 13 și poate aduce un dezavantaj competitiv industriei europene în comparație cu operatori din țări terțe datorită expansiunii pieței IMM-urilor. În același timp, industriile alimentare pot fi descurajate să investească în cercetare și produse noi, ceea ce va afecta și posibilitatea de alegere a consumatorilor. În răspunsul său formulat la întrebarea cu solicitare de răspuns scris <ANCHOR ID="1" FAMILY="WQ" TYPE="E" YEAR="2009" NUMBER="5764">E-5764/09</ANCHOR> a dlui Mauro, Comisia a afirmat că nu s-a solicitat niciun studiu de impact la momentul în care a fost formulată propunerea (2003), iar regulamentul prevede elaborarea un raport privind punerea sa în aplicare în 2013. Acest raport nu pare să evalueze impactul economic asupra companiilor.</PARA><PARA>Având în vedere faptul că deciziile luate acum privind aplicarea regulamentului, în special privind adoptarea în bloc a listelor de mențiuni, au un impact economic substanțial asupra companiilor, nu consideră Comisia suficient de important să facă de urgență o evaluare intermediară a impactului economic, înainte de adoptarea vreunei măsuri finale? În lipsa unei astfel de evaluări a impactului, care sunt argumentele obiective pe care se bazează Comisia atunci când afirmă că acest regulament va aduce beneficii IMM-urilor, așa cum s-a indicat în răspunsul său pentru alți colegi specialiști (printre care se numără Małgorzata Handzlik și Jan Březina)? Considerentul 33 al regulamentului stipulează că Agenția Europeană pentru Siguranța Alimentară (EFSA) ar trebui să pună la dispoziția IMM-urilor consilierea și instrumentele tehnice necesare. Având în vedere că nu s-a furnizat consiliere pentru IMM-uri privind mențiunile stipulate la articolul 13 și nu a fost dezvoltat niciun instrument care să faciliteze punerea în aplicare a regulamentului de către IMM-uri, iar prima întâlnire cu actorii interesați organizată de EFSA pe această temă este programată să aibă loc cel târziu la 1 iunie 2010, consideră Comisia că prevederile regulamentului sunt îndeplinite întocmai? Consideră Comisia că companiile au avut acces neîngrădit de la bun început la toate informațiile necesare? În caz contrar, ce măsuri intenționează să ia Comisia pentru a remedia această lipsă a consilierii? De asemenea, poate preciza Comisia cum intenționează să remedieze impactul negativ pe care îl va avea actuala abordare a punerii în aplicare a regulamentului asupra inovării, investiției și competitivității în sectorul alimentar european, în special în lumina Agendei de la Lisabona și a actualei crize economice?</PARA><FN FNID="FN1">  JO L 404, 30.12.2006, p. 9.</FN></CONTENT></QUEST>