<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0365">H-0365/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: septembrie I 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="5846">Mary Honeyball</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0365">Subiect: Sisteme de plată pentru Jocurile Olimpice din 2012</OBJECT><CONTENT><PARA>Organizatorii Jocurilor Olimpice de la Londra din 2012 au declarat că fanii care doresc să cumpere bilete pentru eveniment prin intermediul cărții de credit pe pagina oficială de internet „Londra 2012” sau să utilizeze acest mijloc de plată la olimpiadă vor putea să folosească doar sistemul de plată Visa. Se pare că acest lucru face parte dintr-un acord exclusiv de sponsorizare încheiat de Visa și Jocurile Olimpice și Paralimpice. Totuși, acordul va avea un efect discriminatoriu asupra iubitorilor de sport din Regatul Unit, UE și din alte părți care utilizează un sistem de plată diferit, cum ar fi Mastercard sau Amex, și care doresc să cumpere bilete sau bunuri. Nu este corect ca oamenii să fie împiedicați să cumpere bilete la acest eveniment sportiv important doar din cauză că nu posedă cartea de credit potrivită. Jocurile Olimpice de la Londra din 2012 ar trebui să se desfășoare în condiții de concurență echitabile, iar obstrucționarea accesului egal la jocuri în acest fel contravine principiului respectiv și este anticoncurențială. Va fi Comisia, prin urmare, de acord să examineze această chestiune?</PARA></CONTENT></QUEST>