<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000254">O-000254/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96752">Martin Häusling</PERSON>, <PERSON ID="96744">José Bové</PERSON>, <PERSON ID="28161">Margrete Auken</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000254">Subiect: Brevete pentru plante și animale obținute prin înmulțire convențională</OBJECT><CONTENT><PARA>Diverse rapoarte arată că în Europa se înregistrează un număr din ce în ce mai mare de solicitări adresate Oficiului European de Brevete (OEB) pentru acordarea de brevete pentru plante obținute prin tehnici de înmulțire convenționale.</PARA><PARA>În 2010, Marea Cameră de Apel a OEB a decis, pe baza cazuisticii precedente, că metodele folosite pentru înmulțirea convențională a plantelor nu pot fi brevetate (G2/07 și G1/08). Cauzele referitoare la brevete discutate în această decizie priveau un brevet pentru broccoli (EP1069819) și respectiv unul pentru roșii (EP1211926), ambele obținute prin înmulțire convențională. Brevetele respective acopereau atât procesul de înmulțire, cât și semințele, plantele și părțile comestibile ale plantelor. În G1/08, OEB a decis că procesul folosit pentru înmulțire trebuie să fie considerat „esențialmente biologic” și prin urmare nu poate fi brevetat din cauza articolului 53b din Convenția brevetului european și a articolului 4 litera (b) din Directiva (UE) 98/44/CE, care exclude acordarea de brevete în cazul procedeelor „esențialmente biologice pentru producerea plantelor sau animalelor”.</PARA><PARA>Totuși, această decizie nu soluționează problemele de ordin juridic sau problemele subiacente referitoare la reproducerea convențională. De exemplu, în mai 2011 OEB a acordat un brevet suplimentar pentru pepenii galbeni obținuți prin înmulțire convențională (EP 1 962 578). Produsele, cum ar fi plantele și fructele, erau considerate o invenție. Interpretarea legislației europene în materie de brevete implică că metodele de înmulțire convenționale („esențialmente biologice”) ar putea fi brevetabile, chiar dacă procesul de înmulțire nu poate fi brevetat. Solicităm Comisiei să trimită un semnal puternic că plantele și animalele obținute prin înmulțire convențională nu pot fi brevetate în Europa.</PARA><PARA>Este de acord Comisia că practica curentă a OEB încalcă înțelesul articolului 4 litera (b) din Directiva (UE) 98/44/CE?</PARA><PARA>În cazul în care Comisia este de acord, ce acțiuni și măsuri va lua Comisia în acest sens pentru a opri acordarea acestor brevete de către OEB pe baza Directivei (UE) 98/44/CE?</PARA><PARA>În cazul în care Comisia nu este de acord, plănuiește Comisia să propună o inițiativă pentru a introduce clarificările necesare în legislația europeană în domeniul brevetelor pentru a garanta că nu se pot acorda brevete pentru plantele și animalele obținute prin înmulțire convențională?</PARA></CONTENT></QUEST>