<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0097">O-0097/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28134">Eva-Britt Svensson</PERSON>, în numele <COMMITTEE COMMID="2877">Comisia pentru drepturile femeii şi egalitatea de gen</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0097">Subiect: Ziua internațională pentru eliminarea violenței împotriva femeilor</OBJECT><CONTENT><PARA>În contextul comemorării celei de-a zecea aniversări a rezoluției Națiunilor Unite prin care s-a înființat Ziua internațională pentru eliminarea violenței împotriva femeilor, acțiunile UE în acest domeniu ar trebui să se intensifice și să progreseze. Violența împotriva femeilor este o problemă structurală și larg răspândită în Europa. Viețile femeilor, precum și participarea acestora la viața socială, economică, politică și economică sunt limitate de persistența a diferite forme de violență împotriva lor. Violența împotriva femeilor nu este problemă legată numai de sănătatea publică, ci și de lipsa de egalitate între femei și bărbați, un domeniu în care UE este mandatată să elaboreze măsuri. În prezent, prin programul „Daphne”, sunt puse la dispoziție anumite resurse financiare limitate pentru inițiativele de combatere a violenței împotriva femeilor. Acest instrument nu este însă nici pe departe suficient. Într-un moment în care UE își intensifică demersurile de cooperare în domeniul libertății, securității și al justiției, prin adoptarea, în decembrie, a așa-numitului „program de la Stockholm”, în care se pune accentul pe protejarea cetățenilor, accesul la justiție și promovarea drepturilor cetățenilor, intensificarea măsurilor UE de combatere a violenței împotriva femeilor trebuie să fie parte integrantă dintr-o astfel de strategie.</PARA><PARA>1. Ce măsuri se planifică pentru încurajarea și susținerea statelor membre în dezvoltarea de programe naționale de acțiune pentru combaterea violenței împotriva femeilor?  </PARA><PARA>2. Intenționează Comisia să prezinte Consiliului propuneri de orientări pentru un program comunitar de acțiune mai coerent pentru combaterea violenței împotriva femeilor?</PARA><PARA>3. Ce părere are Comisia despre organizarea unei conferințe speciale la nivel înalt, la care să participe reprezentanți ai organismelor politice, ai societății civile, ai organizațiilor sociale și instituționale, cu scopul de a contribui la procesul de dezvoltare a unor politici mai coerente de combatere a violenței împotriva femeilor? </PARA><PARA>4. Când intenționează Comisia să organizeze unui An european al combaterii violenței împotriva femeilor, astfel cum a solicitat Parlamentul European, în mod repetat, încă din anul 1997?</PARA></CONTENT></QUEST>