<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0123">O-0123/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1952">Jan Marinus Wiersma</PERSON>, <PERSON ID="28279">Justas Vincas Paleckis</PERSON> şi <PERSON ID="33990">Adrian Severin</PERSON>, în numele Grupului <GRPOL GRPOLID="1103">PSE</GRPOL> , <PERSON ID="23782">Jacek Protasiewicz</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0123">Subiect: Strategia UE cu privire la Belarus - Vizele de intrare</OBJECT><CONTENT><PARA>După alegerile parlamentare din Belarus care au avut loc la 29 septembrie 2008, Troika UE l-a invitat pe Sergey Martinov, ministrul afacerilor externe din Belarus, la o întâlnire cu ocazia Consiliului CAGRE din Luxemburg din 13 octombrie, în cadrul căruia s-a decis suspendarea temporară a restricțiilor de acordare a vizelor pentru funcționarii din Belarus pe o perioadă de șase luni pentru a încuraja dialogul cu guvernul belarus.</PARA><PARA>În Rezoluția sa <ANCHOR ID="1" FAMILY="TA" TYPE="P6-TA" YEAR="2008" NUMBER="0470">P6_TA(2008)0470</ANCHOR> din 9 octombrie 2008, Parlamentul European a arătat că ar putea sprijini această decizie și alte inițiative ale Consiliului și ale Comisiei care vizează consolidarea angajamentelor sale cu Belarus în contextul unei abordări bazate pe condiții pozitive stricte. Parlamentul a invitat, de asemenea, autoritățile din Belarus să elimine obstacolele întâmpinate de deputații europeni în obținerea de vize de intrare în Belarus.</PARA><PARA>1. Poate specifica Comisia inițiativele pe care le-a luat după 13 octombrie pentru a consolida dialogul cu Belarus și, în cazul în care acestea există, care sunt rezultatele concrete obținute?</PARA><PARA>2. A formulat Comisia valori de referință explicite pentru eventuala prelungire a eliminării interdicției de acordare a vizelor, cum ar fi reforma legii privind mass-media, astfel cum a sugerat Parlamentul European în rezoluția sa? Intenționează Comisia să-și întregească dialogul cu autoritățile prin implicarea deplină a opoziției democratice?</PARA><PARA>3. Este Comisia conștientă că, contrar declarațiilor ambasadei belaruse din Bruxelles, deputaților europeni li se refuză în continuare vizele de intrare în Belarus? Este Comisia de acord că o eliminare a interdicției de acordare a vizelor pentru funcționarii din Belarus ar trebui să aibă ca răspuns un angajament din partea guvernului belarus de a acorda legiuitorilor UE acces deplin pe teritoriul său și libertatea de a se întâlni cu grupuri civice și politice? Este Comisia dispusă să abordeze această chestiune în cadrul dialogului cu autoritățile din Belarus?</PARA><PARA>4. Este Comisia conștientă de faptul că guvernul belarus continuă, din păcate, să pună piedici în calea programelor de vacanță pentru copiii victime ale catastrofei de la Cernobâl? A luat Comisia măsuri pentru a convinge autoritățile din Belarus să pună capăt acestei situații?</PARA></CONTENT></QUEST>