<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000201">H-000201/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iunie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96948">Gilles Pargneaux</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000201">Subiect: Transpunerea Directivei 2009/71/Euratom a Consiliului din 25 iunie 2009 de instituire a unui cadru comunitar pentru securitatea nucleară a instalațiilor nucleare</OBJECT><CONTENT><PARA>În prezent, securitatea nucleară este o competență exclusivă a statelor membre. În 2009, s-a adoptat o directivă menită să sporească securitatea nucleară în statele membre. Aceasta a introdus, pentru statele membre, obligația de a institui și de a îmbunătăți continuu cadrele naționale în domeniul securității nucleare. Textul consolidează rolul și independența autorităților naționale de reglementare și confirmă că răspunderea în materie de securitate nucleară le revine în principal deținătorilor de autorizație. Statele membre au obligația de a încuraja un nivel ridicat de transparență în acțiunile de reglementare și de a garanta că se efectuează cu regularitate evaluări independente ale securității. Acest text legislativ trebuie pus în aplicare de către statele membre până la 22 iulie 2011.</PARA><PARA>Poate indica Comisia dacă procesul de punere în aplicare a directivei își urmează cursul? Dacă da, poate confirma Comisia că directiva va fi într-adevăr transpusă în toate statele membre până la 22 iulie 2011?</PARA></CONTENT></QUEST>