<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000119">O-000119/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000119">Subiect: Mandatul european de arestare</OBJECT><CONTENT><PARA>Mandatul european de arestare s-a dovedit a fi un instrument eficient în combaterea criminalităţii transfrontaliere şi a terorismului. Cu toate acestea, reputaţia acestuia este afectată de relatări conform cărora este utilizat pentru interogatorii mai degrabă decât pentru urmărirea penală şi punerea în executare a sentinţelor, inclusiv pentru infracţiuni minore, fără a lua în considerare în mod corespunzător dacă predarea este proporţională, în ciuda costurilor financiare şi umane implicate (estimate la 25 000 EUR pentru fiecare procedură de predare).</PARA><PARA>În plus, decizia unui stat membru de a nu executa mandatul european de arestare din motive justificate permise de legislaţia europeană nu este întotdeauna respectată de statul membru emitent în sensul revizuirii sau retragerii mandatului şi a alertei corespunzătoare din SIS.</PARA><PARA>Apoi, nu există niciun instrument adecvat de reprezentare juridică a persoanelor urmărite în baza unui mandat european de arestare atât în statul membru emitent, cât şi în cel de executare. În sfârşit, din nefericire, condiţiile din închisorile din multe state membre ale UE sunt atât de precare încât pun la îndoială în mod semnificativ tratamentul adecvat al deţinuţilor, care stă la baza mandatului european de arestare şi a deciziei-cadru privind transferul persoanelor condamnate, care urmează să fie pusă în aplicare în curând.</PARA><PARA>– Cum intenţionează Consiliul să garanteze încetarea de îndată a utilizării disproporţionate a mandatului european de arestare, de facto şi de jure?</PARA><PARA>– Cum intenţionează Consiliul să asigure faptul că persoanele urmărite în baza unui mandat european de arestare se vor bucura de dreptul de a contesta mandatul european de arestare atât în statul emitent, cât şi în statul de executare, şi că decizia justificată de a nu executa un mandat european de arestare duce la eliminarea alertei Schengen?</PARA><PARA>– Cum intenţionează Consiliul să asigure creşterea nivelului standardelor justiţiei penale din Uniunea Europeană şi îmbunătăţirea condiţiilor din închisori înainte ca instanţele să intervină şi să oprească transferurile ulterioare din cauza posibilei încălcări a drepturilor fundamentale ale persoanei vizate?</PARA></CONTENT></QUEST>