<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000037">O-000037/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000037">Subiect: Persecutarea creștinilor și angajamentul Consiliului după aprobarea rezoluției <ANCHOR ID="1" FAMILY="TA" TYPE="P7-TA" YEAR="2011" NUMBER="0021">P7_TA(2011)0021</ANCHOR> și respingerea proiectului de text în Consiliul Afaceri Externe din 31 ianuarie 2011</OBJECT><CONTENT><PARA>La 20 ianuarie anul trecut, Parlamentul European a aprobat cu o majoritate covârșitoare rezoluția comună privind situația creștinilor în contextul libertății religioase. Textul rezoluției conține recomandări adresate Consiliului și Comisiei privitoare la politica externă a Uniunii. Parlamentul își propune în mod oficial și solemn să reamintească celorlalte instituții ale Uniunii că acțiunile externe ale UE trebuie să se bazeze pe principiul apărării drepturilor omului, în conformitate cu dispozițiile din tratatele de instituire și cu dispozițiile precise cuprinse în numeroasele acorduri de cooperare și parteneriat economic cu țări terțe. </PARA><PARA>Având în vedere că, după cum rezultă din statisticile mondiale cele mai acreditate, comunitățile creștine din lume sunt ținta celor mai multe persecuții și discriminări de tot soiul și ținând cont de acutizarea îngrijorătoare, în ultimii ani, a fenomenelor de creștinofobie în multe țări din zona Orientului Apropiat, din Africa și Asia, Parlamentul a solicitat, la punctul 12, „Consiliului Afaceri Externe din 31 ianuarie să discute chestiunea persecutării creștinilor și a libertății religioase pentru a ajunge la rezultate concrete în privința instrumentelor care pot fi utilizate pentru a oferi siguranță și protecție comunităților religioase creștine amenințate din orice parte a lumii. Totuși, în condițiile menționării directe și explicite a comunităților creștine în rezoluția Parlamentului, proiectul de declarație pe care Consiliul l-a pregătit pentru a da curs solicitărilor Parlamentului a fost respins în cadrul reuniunii Consiliului Afaceri Externe din 31 ianuarie ca urmare a intervenției miniștrilor italian, francez și polonez: din câte știm, documentul nu conținea decât unele afirmații vagi în legătură cu angajamentul UE de a apăra libertatea religioasă în acțiunea sa externă și, mai ales, nu menționa în niciun caz comunitățile „creștine”. </PARA><PARA>Având în vedere recenta respingere a textului, când estimează Consiliul că va fi programată discutarea unui nou text mai apropiat de sugestiile Parlamentului? Cum intenționează Consiliul, la modul concret, să asigure instrumente politice vizând siguranța și protecția comunităților creștine din țările lumii în care sunt victime ale persecuțiilor și discriminărilor?</PARA></CONTENT></QUEST>