<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0050">O-0050/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1913">Evelyne Gebhardt</PERSON>, <PERSON ID="2048">Herbert Bösch</PERSON>, <PERSON ID="38845">Pierre Pribetich</PERSON>, <PERSON ID="40818">Jan Cremers</PERSON> şi <PERSON ID="2286">Harald Ettl</PERSON>, în numele Grupului <GRPOL GRPOLID="1103">PSE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0050">Subiect: Probleme în prestarea de servicii întâmpinate de către companiile din statele membre UE în Elveția</OBJECT><CONTENT><PARA>La 1 iunie 2002 au intrat în vigoare mai multe acorduri bilaterale între Elveția și Uniunea Europeană în domeniul liberei circulații și al transportului de pasageri. Aceste acorduri permit accesul prestatorilor de servicii din statele membre UE pe piața elvețiană, și, respectiv, al prestatorilor de servicii elvețieni pe piețele statelor membre UE. Legea elvețiană privind detașarea stipulează faptul că, în vederea protejării angajaților elvețieni precum și a celor detașați din statele membre UE, trebuie menținute standardele salariale și sociale elvețiene. Membrii care au adresat această întrebare salută prevederile legii elvețiene, dar constată totuși că în momentul aplicării practice a acesteia se ivesc numeroase probleme care îngreunează în mod inutil prestarea de servicii. Astfel, de exemplu, este foarte dificil pentru un prestator străin de servicii să afle care este valoarea salariului minim aferent unei sector economic anume în cantonul în care are loc prestarea de servicii. Incertitudinea juridică precum și lipsa de transparență care reies din această situație descurajează prestatorii de servicii. Îmbunătățirea transparenței precum și a coordonării este atât în interesul companiilor și angajaților elvețieni, cât și a companiilor și angajaților străini care își desfășoară activitatea în Elveția. Din acest motiv este necesar ca întreprinderile străine care doresc să își desfășoare activitatea în Elveția să poată obține în prealabil informații clare despre legislația muncii și convențiile colective aplicabile.</PARA><PARA>Companiile din regiunile frontaliere se plâng de regulă de interpretarea foarte diferită a legilor în funcție de canton. Acest lucru este valabil și în cazul legii elvețiene privind detașarea care prevede o notificare obligatorie a prestatorilor de servicii cu 8 zile înaintea începerii activității, prevedere care cauzează dificultăți companiilor străine. </PARA><PARA>Secretariatul de stat elvețian pentru economie (SECO) a făcut eforturi în cadrul grupului de lucru trinațional în vederea obținerii unei aplicări mai simple a legii privind detașarea, precum și a unei îmbunătățiri a transparenței și a unei simplificări a normelor procedurale pentru prestatorii străini.</PARA><PARA>Consideră Comisia Europeană că există vreo modalitate de a interveni pozitiv în această chestiune, pentru a sprijini pe viitor obținerea avantajelor practice ce decurg din acordul de liberă circulație a serviciilor cu Elveția?</PARA></CONTENT></QUEST>