<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000098">O-000098/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="4531">Jean Lambert</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000098">Subiect: Reacția la fluxul de imigranți din Africa de Nord și din țările sud-mediteraneene</OBJECT><CONTENT><PARA>Guvernul italian a semnat recent un decret prin care permite autorităților să emită permise de sejur temporar pentru cei 25 800 de migranți tunisieni sosiți în Italia, oferind astfel impresia aplicării dreptului la liberă circulație. Această decizie a determinat mai multe state membre să reinstituie controale la graniță, punând astfel în pericol principiul liberei circulații, care este piatra de temelie a Acordului de la Schengen, și periclitând viitorul unui spațiu european comun de libertate, securitate și justiție. Având în vedere că aceste decizii ale statelor membre afectează atât solidaritatea față de țările vecine, cât și solidaritatea internă în UE, ar putea Comisia să clarifice următoarele:</PARA><PARA>– De ce a decis să nu invoce Directiva privind protecția temporară?</PARA><PARA>– Ar putea Comisia să explice dacă permisele de sejur temporar emise de Italia sunt conforme cu normele Schengen și dacă acestea permit într-adevăr libera circulație în spațiul Schengen ? </PARA><PARA>– Care este alternativa propusă de Comisie pentru a preveni colapsul sistemului Schengen, care ar pune în pericol principiul liberei circulații în UE?</PARA><PARA>– Ce măsuri preconizează Comisia pentru a asigura mecanisme de solidaritate mai sistematică între statele membre pentru relocarea migranților care sosesc în regiunea mediteraneeană?</PARA><PARA>– Ce măsuri intenționează Comisia să adopte în ceea ce privește relocarea refugiaților în UE și între diferitele state membre, în special a acelora care au nevoie de protecție internațională?</PARA></CONTENT></QUEST>