<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0038">O-0038/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2107">Jan Andersson</PERSON>, în numele <COMMITTEE COMMID="814">Comisia pentru ocuparea forţei de muncă şi afaceri sociale</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0038">Subiect: Raportul de activitate EURES 2004-2005: Spre o piaţă europeană a muncii unică</OBJECT><CONTENT><PARA>Conform noilor orientări generale integrate pentru creştere şi ocupare a forţei de muncă 2005-2008, mobilitatea are o importanţă determinantă pentru succesul Strategiei revizuite de la Lisabona. În plus, orientările din iulie 2005 privind politicile de ocupare a forţei de muncă ale statelor membre subliniază şi mai mult importanţa mobilităţii. În Orientarea nr. 20 se precizează că mobilitatea contribuie în mod decisiv la găsirea unui loc de muncă mai bun de către un număr mai mare de persoane şi se solicită îndepărtarea „obstacolelor din calea mobilităţii lucrătorilor în toată Europa în cadrul stabilit de tratate”;</PARA><PARA>Parlamentul European a adoptat creşterea cu 2 milioane de euro a liniei bugetare pentru 2007 privind Serviciul european de ocupare a forţei de muncă în scopul continuării aplicării şi exploatării reţelei EURES. Încheierea cu succes a anului 2006 ca An european al mobilităţii lucrătorilor a dus la o creştere semnificativă a numărului de consultări pe portalul EURES al mobilităţii pentru ocuparea forţei de muncă. Acest portal internet ar trebui să devină o platformă europeană importantă de comunicare pentru diferitele părţi interesate din piaţa muncii - un „ghişeu unic” de informare asupra mobilităţii geografice şi profesionale a lucrătorilor, vizând înlăturarea obstacolelor existente, mai ales a celor legate de securitatea socială la ocuparea unui loc de muncă. <BRK/></PARA><PARA>Are Comisia intenţia de a extinde   conţinutul portalului EURES pentru a se adresa resortisanţilor din ţări   terţe deoarece, având în vedere schimbările demografice din UE, fluxuri   din ce în ce mai importante de imigrare vor fi necesare pentru a răspunde   nevoilor existente pe piaţa muncii europene? <BRK/></PARA><PARA>Ca urmare a creşterii   vizibilităţii portalului EURES în contextul Anului european, are Comisia   intenţia de a acorda acces la anunţurile de locuri de muncă şi la informaţiile   privind ofertele de muncă pentru lucrătorii sezonieri sau cei angajaţi   pe termen scurt, deoarece creşterea bugetului are drept scop şi finanţarea   de măsuri pentru furnizarea de informaţii privind lucrătorii sezonieri   din state membre altele decât cele din care provin? <BRK/></PARA><PARA>Intenţionează Comisia   să sprijine şi să promoveze în continuare mobilitatea geografică şi   profesională a lucrătorilor ca o măsură de îmbunătăţire a funcţionării   pieţei muncii europene? <BRK/></PARA><PARA>Are Comisia intenţia   să folosească rezultatele din activitatea de cercetare şi cele mai bune   practici obţinute în proiecte EURES, precum „EURES în regiuni transfrontaliere”   în scopul de a facilita libera circulaţie a tuturor cetăţenilor europeni   şi să încurajeze statele membre să renunţe la măsurile tranzitorii privind   libera circulaţie a forţei de muncă?</PARA></CONTENT></QUEST>