<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000054">O-000054/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON>, <PERSON ID="96662">Franziska Katharina Brantner</PERSON>, <PERSON ID="96737">Nicole Kiil-Nielsen</PERSON>, <PERSON ID="96730">Sven Giegold</PERSON>, <PERSON ID="96648">Philippe Lamberts</PERSON>, <PERSON ID="96711">Pascal Canfin</PERSON>, <PERSON ID="97017">Ulrike Lunacek</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000054">Subiect: Solicitare în vederea reprezentării echilibrate între bărbaţi şi femei în cadrul Consiliului executiv al BCE</OBJECT><CONTENT><PARA>Pe teritoriul UE, numărul femeilor este încă mult întrecut de cel al bărbaţilor în privinţa poziţiilor de responsabilitate din toate domeniile, în special la cele mai înalte niveluri de politică şi afaceri, dar şi în alte domenii. </PARA><PARA>Politicienii europeni şi organizaţiile de apărare a drepturilor femeilor au subliniat în permanenţă importanţa reprezentării echilibrate a femeilor şi bărbaţilor în poziţii influente - indiferent dacă acestea sunt în sfera privată sau publică. Ştim cu toţii că diversitatea în componenţa consiliilor de administraţie şi a guvernelor asigură competenţe cu un spectru mai larg şi perspective mai ample. Recrutarea doar a bărbaţilor sau doar a femeilor înseamnă o selecţie mai limitată, existând astfel riscul de a pierde potenţiali candidaţi foarte bine pregătiţi. Mai mult decât atât, argumentul conform căruia nu există candidaţi foarte bine pregătiţi în rândul femeilor pur şi simplu nu este credibil în ziua de astăzi.</PARA><PARA>Subreprezentarea femeilor la toate nivelurile la care se iau decizii economice reprezintă o problemă alarmantă. Mai multe state membre au adoptat măsuri legislative pentru a creşte gradul de reprezentare al femeilor în cadrul consiliilor de conducere, după exemplul de succes al Norvegiei din 2005.</PARA><PARA>Cu toate acestea, procesul de numire de către statele membre a unor persoane în cadrul unora dintre cele mai importante şi mai influente organisme ale instituţiilor europene nu constă decât într-un şir îngrozitor de monoton de nominalizări. Un exemplu elocvent îl constituie BCE: nici o femeie în cadrul Comitetului executiv - şi nici măcar în cadrul Consiliului guvernatorilor sau al Consiliului general.</PARA><PARA>Nu este vorba aici despre competenţa actualilor candidaţi, ci despre posibilitatea existenţei unei erori sistematice în cadrul procesului, întrucât rezultatele continuă să fie atât de slabe în cazul nominalizării unor candidaţi de sex feminin.</PARA><PARA>Cum va acţiona Comisia în vederea atingerii unei reprezentări echilibrate, a ambelor sexe, în cadrul Consiliului guvernatorilor, al Comitetului executiv şi al Consiliului general al BCE?</PARA><PARA>Va lua în considerare Comisia adoptarea modelului conform căruia fiecare stat membru numeşte doi candidaţi, un bărbat şi o femeie, în cadrul Consiliului executiv al BCE?</PARA></CONTENT></QUEST>