<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0024">O-0024/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="1309">Brian Simpson</PERSON>, în numele <COMMITTEE COMMID="2868">Comisia pentru transport şi turism</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0024">Subiect: Siguranța aviației: punerea în aplicare a Regulamentului (CE) nr. 2111/2005 privind lista neagră a UE</OBJECT><CONTENT><PARA>Având în vedere următoarele: punerea în aplicare a Regulamentului (CE) nr. 2111/2005<FNREF FNIDREF="FN1"/> de stabilire a unei liste comunitare a transportatorilor aerieni care se supun unei interdicții de exploatare pe teritoriul Comunității (Regulamentul privind lista neagră); declarațiile Comisiei privind măsurile interne menite să asigure punerea în aplicare mai eficace a acestui regulament și necesitatea unei cooperări internaționale intensificate cu țările terțe și OACI, inclusiv a stabilirii unei liste mondiale a transportatorilor interziși (COM(2009)0710), doresc să adresez următoarele întrebări:</PARA><PARA>Ce măsuri intenționează să ia Comisia pentru a garanta că cetățenii UE care folosesc transportul aerian pentru a călători în țări terțe primesc informații referitoare la transportatorii aerieni care sunt interziși și care figurează pe lista neagră, având în vedere că aceste companii aeriene efectuează în continuare zboruri interne și spre alte regiuni ale lumii? Ce informații sunt puse la dispoziția pasagerilor cu privire la companiile aeriene a căror licență a fost retrasă? </PARA><PARA>Ce instrumente intenționează să utilizeze Comisia în țările terțe pentru a monitoriza respectarea standardelor de siguranță ale OACI, inclusiv crearea unor autorități de reglementare independente și eficace? Va examina Comisia necesitatea introducerii unor proceduri de inspecție la sol armonizate și standardizate și necesitatea unui sistem eficace pentru schimbul internațional de date fiabile?</PARA><PARA>Ce măsuri va lua Comisia pentru a garanta că autoritățile naționale de reglementare a aviației civile remediază deficiențele în materie de siguranță pe baza auditurilor OACI, îmbunătățesc siguranța aviației și asigură un nivel ridicat al capacităților de supraveghere?</PARA><PARA>Poate preciza Comisia câte alte țări au adoptat o legislație referitoare la listele negre similară cu cea a Uniunii Europene?</PARA><FN FNID="FN1">  JO L 344, 27.12.2005, p. 15.</FN></CONTENT></QUEST>