<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000029">O-000029/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000029">Subiect: Contribuţia politicii comune în domeniul pescuitului (PCP) la crearea de bunuri publice</OBJECT><CONTENT><PARA>Sectorul pescuitului, pe lângă funcţia sa principală de a asigura aprovizionarea cu peşte a populaţiei şi pe lângă importanţa pe care o are din acest motiv pentru echilibrul alimentar al statelor membre, îndeplineşte un ansamblu foarte extins de funcţii şi obiective. Toate acestea contribuie la importanţa socioeconomică a sectorului, care, din acest motiv, nu poate în niciun caz fi evaluată doar în funcţie de valoarea strictă a debarcărilor.</PARA><PARA>În plus, în contextul general al sectorului pescuitului, pescuitul la scară mică are o importanţă deosebită din punct de vedere socioeconomic, al mediului şi cultural. Multifuncţionalitatea sectorului pescuitului, inclusiv al acvaculturii, se manifestă, printre altele, în domenii foarte diferite, cum ar fi:</PARA><PARA>– contribuţia la dezvoltarea şi la calitatea vieţii din punct de vedere socioeconomic ale comunităţilor costiere, la dezvoltarea locală şi la crearea de locuri de muncă directe în sector;</PARA><PARA>– menţinerea şi crearea de activităţi economice şi de locuri de muncă, fie în amonte, fie în avalul activităţii de pescuit (construcţii navale, industria prelucrării produselor piscicole, turism şi alimentaţie publică, printre altele);</PARA><PARA>– furnizarea către populaţie de produse de înaltă calitate şi valoare nutritivă, cum ar fi peştele proaspăt;</PARA><PARA>– conservarea patrimoniului istorico-cultural şi a tradiţiilor locale legate de sectorul pescuitului;</PARA><PARA>– sprijinul pentru educaţie şi cercetare ştiinţifică în domeniul marin, al estuarelor şi al apelor dulci şi contribuţia la sporirea şi actualizarea cunoştinţelor privind starea acestor ecosisteme.</PARA><PARA>În acest context, poate Comisia să răspundă la următoarele întrebări?</PARA><PARA>1. Ce măsuri sunt avute în vedere pentru ca reforma PCP, în curs de desfăşurare, să recunoască şi să promoveze în mod corespunzător caracterul multifuncţional al sectorului pescuitului?</PARA><PARA>2. Cum va sprijini Comisia pescuitul la scară mică şi cum va intensifica contribuţia acestuia la caracterul multifuncţional al sectorului pescuitului?</PARA><PARA>3. Concret, ce măsuri sunt avute în vedere în fiecare din domeniile menţionate mai sus?</PARA><PARA>4. Cum va ţine Comisia cont de criza economică şi socială profundă pe care o traversează sectorul pescuitului în cadrul alegerilor sale referitoare la viitorul Fondului European pentru Pescuit?</PARA></CONTENT></QUEST>