<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0050">O-0050/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="25718">Saïd El Khadraoui</PERSON>, <PERSON ID="1309">Brian Simpson</PERSON> şi <PERSON ID="36281">Silvia-Adriana Ţicău</PERSON>, în numele Grupului <GRPOL GRPOLID="2949">S&amp;D</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0050">Subiect: Punerea în aplicare a Directivei 2008/6/CE a Parlamentului European şi a Consiliului din 20 februarie 2008</OBJECT><CONTENT><PARA>În conformitate cu dispoziţiile Directivei 2008/6/CE<FNREF FNIDREF="FN1"/> din 20 februarie 2008, realizarea pieţei interne a serviciilor poştale comunitare trebuie finalizată până la 31 decembrie 2010. Piaţa serviciile poştale va deveni astfel accesibilă pentru toţi operatorii.</PARA><PARA>Accesibilitatea pieţei pentru toţi operatorii nu este singura dispoziţie importantă din această directivă, care prevede clar obligaţia statelor membre de a proteja bunele condiţii de muncă şi de a îndeplini obligaţiile de serviciu universal, lucru pe care atât statele membre, cât şi Comisia par să îl ignore. </PARA><PARA>Mai mult, după cum se precizează în anexa I la directivă în legătură cu obligaţiile prevăzute la articolul 3 din Directiva 97/67/CE<FNREF FNIDREF="FN2"/>, statele membre ar trebui să prezinte studii corespunzătoare privind calcularea costurilor nete ale obligaţiilor de serviciu universal şi modalitatea aleasă pentru a asigura recuperarea sau finanţarea acestor costuri nete. Când estimează Comisia că statele membre vor prezenta aceste studii?</PARA><PARA>Va realiza Comisia o evaluare de impact a liberalizării pieţei serviciilor poştale, pe baza articolului 9 (clauza socială orizontală) din Tratatul de la Lisabona?</PARA><PARA>Poate garanta Comisia că va fi colectată şi distribuită corespondenţa tuturor clienţilor de pretutindeni, inclusiv din zonele rurale izolate, cele puţin cinci zile pe săptămână, în conformitate cu obligaţia de serviciu universal?</PARA><PARA>Cum se va asigura Comisia că statele membre garantează un nivel înalt al condiţiilor sociale de care beneficiază lucrătorii din sectorul poştal public şi privat şi că toate condiţiile sociale şi în materie de ocupare a forţei de muncă, inclusiv sistemele de asigurări sociale existente în prezent la nivel naţional, vor fi respectate şi implementate de către toţi operatorii din acest sector?</PARA><FN FNID="FN1">  JO L 52, 27.2.2008, p. 3.</FN><FN FNID="FN2">  JO L 15, 21.1.1998, p. 14.</FN></CONTENT></QUEST>