<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000007">H-000007/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000007">Subiect: Nu falsificării adevărului istoric</OBJECT><CONTENT><PARA>În decembrie 2010, miniştrii de externe din Bulgaria, Republica Cehă, Letonia, Lituania, România şi Ungaria – care asigură Preşedinţia Consiliului începând cu 1 ianuarie 2011 – au solicitat printr-o scrisoare adresată Comisiei ca aceasta să urmărească penal, pe întreg teritoriul Uniunii Europene, persoanele care nu recunosc aşa-zisele „crime” ale comunismului din „statele totalitare” din Europa de Est. Aceasta este o încercare periculoasă de generalizare a urmăririlor penale şi a măsurilor aplicate în aceste şase ţări împotriva comuniştilor şi a partidelor comuniste, precum şi a persoanelor care reacţionează contra echivalării inacceptabile a comunismului cu fascismul. Nu este o coincidenţă faptul că acest lucru se întâmplă în plină criză economică capitalistă şi într-un moment în care lupta clasei muncitoare şi a maselor populare se intensifică. </PARA><PARA>Împărtăşeşte Comisia ideile, motivele şi propunerile prezentate în scrisoarea celor şase miniştri? Este de acord Comisia cu faptul că trebuie eliminate interdicţiile care afectează funcţionarea şi activitatea partidelor comuniste şi a mişcărilor tinerilor comunişti din Europa de Est şi din statele baltice, că trebuie să se pună capăt persecuţiilor împotriva acestora şi interzicerii simbolurilor comuniste, că legile anticomuniste trebuie retrase, la fel ca şi legile care permit urmărirea în justiţie a tuturor celor care nu acceptă echivalarea inacceptabilă a comunismului cu nazismul şi falsificarea istoriei celui de-al Doilea Război Mondial?</PARA></CONTENT></QUEST>