<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000009">O-000009/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96748">Cornelis de Jong</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="4532">Michael Cashman</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96711">Pascal Canfin</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96824">Monica Luisa Macovei</PERSON>, <PERSON ID="97076">Corinne Lepage</PERSON></TI-AUTHOR></TI><OBJECT OBJID="OBJ000009">Subiect: Revizuirea cadrului pentru grupurile de experţi ale Comisiei, reprezentarea echilibrată şi transparenţa</OBJECT><CONTENT><PARA>Recent, Comisia a revizuit cadrul ce reglementează grupurile de experţi ale Comisiei (SEC(2010)1360) şi (C(2010)7649).</PARA><PARA>Articolul 9 din TUE prevede că „Uniunea respectă principiul egalității cetățenilor săi, care beneficiază de o atenție egală din partea instituțiilor, organelor, oficiilor și agențiilor sale”, iar Codul European al Bunei Conduite Administrative al Ombudsmanului European prevede că „[î]n adoptarea deciziilor, funcţionarul va respecta echilibrul corect între interesele persoanelor particulare şi interesul publicului larg” (articolul 6). În prezent, numeroase grupuri de experţi au o alcătuire dezechilibrată, ce favorizează interesele marilor companii.</PARA><PARA>1. În versiunea revizuită a cadrului nu se regăsesc măsuri menite să restabilească echilibrul alcătuirii acestor grupuri, în sensul îmbunătăţirii participării reprezentanţilor IMM-urilor şi ai societăţii civile în aceste grupuri. Nu este de acord Comisia că această situaţie sugerează că obţinerea de consiliere echilibrată nu este neapărat obligatorie? Dacă nu este acesta cazul, poate explica absenţa unor astfel de măsuri? </PARA><PARA>2. Selecţia experţilor de către Comisie se desfăşoară astfel încât să se evite conflictele de interese. Orientările DG Sanco în materie de soluţionare a conflictelor de interese prevăd că „cea mai simplă metodă de soluţionare a conflictelor de interese este evitarea cu desăvârşire a acestora. De exemplu, o persoană despre care se ştie că este în slujba unei organizaţii ce este direct interesată nu ar trebui numită consilier în panel”. De ce nu a adoptat Comisia această regulă excelentă în toate direcţiile generale ale sale? </PARA><PARA>3. Transparenţa este unul dintre principiile fundamentale ale instituţiilor UE şi ale procesului decizional, în temeiul articolelor 1 şi 11 din TUE, pe lângă articolul 15 din TFUE ce prevede accesul public la documente. Intenţionează Comisia, în acest sens, să creeze un website uşor de utilizat unde să fie publicate toate apelurile de depunere a candidaturilor, componenţa tuturor grupurilor de experţi actuale, precum şi procesele-verbale ale acestora? În caz afirmativ, ce formă va avea acest demers şi care va fi durata sa? În caz negativ, poate Comisia să explice motivele? </PARA><PARA>4. De ce nu a consultat Comisia Parlamentul înainte de luarea deciziilor finale cu privire la revizuirea cadrului, dat fiind ca transparenţa a devenit o preocupare comună pentru ambele instituţii? Are în vedere Comisia o consultare în acest sens?</PARA></CONTENT></QUEST>