<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000100">O-000100/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000100">Subiect: Reacțiile statelor membre la fluxurile migratoare și la situația refugiaților</OBJECT><CONTENT><PARA>Săptămâna trecută, Franța a introdus controale la frontieră și a blocat traficul feroviar la granița cu Italia (în apropierea orașului Ventimiglia) după ce guvernul italian a semnat un decret prin care permite autorităților să elibereze permise temporare de ședere celor 25 800 de migranți tunisieni care au ajuns în Lampedusa de la căderea regimului. Neînțelegerea cu privire la migrație dintre Franța și Italia a avut și poate avea consecințe dăunătoare asupra liberei circulații în cadrul UE.</PARA><PARA>Italia a demarat, de asemenea, și proceduri de repatriere pentru câteva sute de cetățeni tunisieni, deși acestora nu li s-a dat dreptul să consulte nici un avocat (care i-ar fi informat cu privire la drepturile lor), nici un judecător (care, conform legislației italiene, ar trebui să ia decizii cu privire la expulzări) înainte de a fi repatriați. Este adevărat că nu există nicio autoritate judiciară pe insula Lampedusa.</PARA><PARA>Între timp, situația din Africa de Nord nu se îmbunătățește și mii de refugiați se află în continuare în Libia într-o situație extrem de periculoasă din care nu pot ieși. UE și statele sale membre trebuie să abordeze astfel de situații într-un mod mai cooperant, cu scopul de a găsi soluții reale în interesul în primul rând al persoanelor vulnerabile. </PARA><PARA>– Având în vedere măsurile recente luate de poliția de frontieră franceză, consideră Comisia că este încălcat Codul frontierelor Schengen?</PARA><PARA>– Este Comisia de părere că procedurile de repatriere din Lampedusa în Tunisia care s-au desfășurat după 5 aprilie 2011 respectă legea, principiul nereturnării și dreptul de a solicita azil? </PARA><PARA>– Intenționează Comisia să promoveze deschiderea unui coridor umanitar prin care refugiații din Libia ar putea fi evacuați și relocați în UE și să colaboreze în acest sens?</PARA><PARA>– Ce intenționează Comisia să întreprindă pentru a asigura adoptarea urgentă a codeciziei privind relocarea și, la un nivel mai general, pentru a se asigura că sistemul comun de azil al UE devine realitate până în 2012?</PARA></CONTENT></QUEST>