<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000150">H-000150/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: aprilie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96956">Julie Girling</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ000150">Subiect: Directivele privind păsările și habitatele</OBJECT><CONTENT><PARA>Au trecut peste trei ani de când Comisia a inițiat o procedură privind încălcarea dreptului comunitar împotriva Bulgariei pentru încălcarea directivelor privind păsările şi habitatele, ceea ce a provocat daune majore unor habitate şi unor specii importante la nivel internaţional.</PARA><PARA>În ciuda acestei proceduri privind încălcarea dreptului comunitar, s-au provocat şi se provoacă şi mai multe daune unor situri precum peninsula Kaliakra, un loc de oprire de importanţă mondială pentru zeci de mii de păsări migratoare, inclusiv pentru gâsca cu piept roșu, specie amenințată la nivel mondial.</PARA><PARA>Dacă UE intenţionează să îşi îndeplinească obiectivul pentru 2020 privind conservarea biodiversităţii, precum şi din motive de certitudine juridică, Comisia trebuie să abordeze astfel de încălcări rapid şi ferm. Poate Comisia să menţioneze ce intenţionează să facă pentru a găsi o soluţie la situaţia din Bulgaria şi ce planuri de îmbunătăţire viitoare a aplicării dreptului UE în materie de protecție a mediului are?</PARA></CONTENT></QUEST>