<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0107">O-0107/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>în numele <COMMITTEE COMMID="2857">Comisia pentru dezvoltare</COMMITTEE></TI-AUTHOR></TI><OBJECT OBJID="OBJ0107">Subiect: Contribuţia biodiversităţii şi a serviciilor sale legate de ecosistem la progresul şi la îndeplinirea ODM</OBJECT><CONTENT><PARA>1. Adunarea Generală a Organizaţiei Naţiunilor Unite a declarat anul 2010 drept „Anul Internaţional al Biodiversităţii”. De asemenea, tema Zilei Internaţionale a Biodiversităţii în 2010 cuprinde biodiversitatea, dezvoltarea şi reducerea sărăciei. Contracararea diminuării biodiversităţii este o dimensiune-cheie a agendei privind ODM şi contribuie la realizarea de progrese cu privire la unele dintre direcţiile esenţiale din cadrul ODM, cum ar fi eradicarea sărăciei extreme şi a foametei, asigurarea serviciilor de sănătate şi educaţie pentru toţi şi garantarea sustenabilităţii în domeniul mediului. </PARA><PARA>2. Care sunt strategiile politice ale Consiliului pentru a aborda, cu ocazia celei de-a zecea Conferințe a părților la Convenția privind diversitatea biologică (COP 10) de la Nagoya, problema diminuării biodiversităţii ca o nouă provocare în vederea reducerii sărăciei? În special, cum intenţionează Consiliul să răspundă, atât pe plan financiar, cât şi tehnic, la necesităţile ţărilor celor mai puţin dezvoltate? În acest context, intenţionează Consiliul să adapteze obiectivele specifice ale ICD şi FED la această problematică? </PARA><PARA>3. În legătură cu coerenţa politicilor pentru dezvoltare, ce măsuri concrete şi ce combinaţie de politici intenţionează Consiliul să promoveze pentru a asigura faptul că protecţia biodiversităţii contribuie la reducerea sărăciei? Ce strategii politice are Consiliul în vedere pentru a asigura integrarea sub toate aspectele a biodiversităţii în activităţile din sectorul economic, inclusiv în agricultură, silvicultură, pescuit şi turism?</PARA><PARA>4. În final, ce tip de mecanisme intenţionează Consiliul să promoveze în cadrul COP -10 pentru a asigura faptul că drepturile consacrate în Convenţia de la Aarhus şi drepturile populaţiei sărace sunt respectate şi că aceasta este implicată în procesul de consultare, asigurând totodată o partajare echitabilă a beneficiilor provenind din exploatarea resurselor genetice şi a serviciilor legate de ecosistem?</PARA></CONTENT></QUEST>