<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0041">O-0041/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="97230">Kristiina Ojuland</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0041">Subiect: Abordarea bazată pe statul de drept în ceea ce privește relațiile UE-Rusia în sectorul energiei</OBJECT><CONTENT><PARA>În 2008 au fost inițiate negocieri în vederea unui nou acord între Uniunea Europeană și Rusia. Cu toate acestea, în august 2009, Federația Rusă a informat în mod oficial UE că nu intenționează să devină parte contractantă la Tratatul privind Carta energiei (TCE) și la Protocolul privind eficiența energetică și aspectele de mediu conexe (PEEREA). În consecință, la 18 octombrie 2009, Rusia a încetat aplicarea provizorie a TCE și PEEREA. Investițiile în sectorul energiei efectuate de la semnarea de către Rusia a TCE în 1994 sunt în continuare protejate de dispozițiile TCE în următorii 20 de ani, însă toate investițiile străine noi efectuate după 18 octombrie 2009 nu se vor bucura de nivelul înalt de protecție conferit de TCE.-{}-</PARA><PARA>În noiembrie 2009, un tribunal de arbitraj ad-hoc, din cadrul Curții Permanente de Arbitraj de la Haga, a hotărât, în procedura judiciară inițiată de majoritatea acționarilor fostei companii petroliere Yukos, că TCE este obligatoriu pentru Rusia, în ciuda faptului că nu a fost ratificat de Dumă. Decizia a confirmat importanța unor mecanisme obligatorii din punct de vedere juridic în sectorul energiei; astfel, acționarii americani ai Yukos, care nu sunt acoperiți de TCE, nu pot beneficia de această hotărâre recentă. </PARA><PARA>În cadrul negocierilor actuale pentru un nou acord cu Rusia și având în vedere aspectele evidențiate mai sus:</PARA><PARA><LIST TYPE="UL"><ITEM>Cum intenționează Comisia să asigure o abordare fermă, bazată pe statul de drept, în ceea ce privește relațiile UE-Rusia în sectorul energiei?</ITEM><ITEM>Va viza Comisia în noul acord dispoziții obligatorii din punct de vedere juridic la fel de ferme ca cele incluse în TCE?</ITEM><ITEM>Cum poate Comisia să se asigure că întreprinderile europene care investesc și operează în sectorul energiei din Rusia din octombrie 2009 vor beneficia de transparență și certitudine juridică?</ITEM></LIST></PARA></CONTENT></QUEST>