<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000332">O-000332/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1055">Godelieve Quisthoudt-Rowohl</PERSON>, <PERSON ID="28223">Andreas Schwab</PERSON>, <PERSON ID="28219">Daniel Caspary</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000332">Subiect: Modernizarea Codului Vamal şi introducerea listei de reguli de origine nepreferenţiale</OBJECT><CONTENT><PARA>În prezent, originea mărfurilor este stabilită în temeiul principiului consacrat la articolul 24 din Codul Vamal Comunitar (Regulamentul (CEE) nr. 2913/92 al Consiliului), conform căruia mărfurile în producerea cărora intervin două sau mai multe ţări sunt considerate originare din ţara în care au fost supuse ultimei transformări sau prelucrări substanţiale, justificată economic, efectuată într-o întreprindere echipată în acest scop şi din care a rezultat un produs nou sau care reprezintă un stadiu de fabricaţie important.</PARA><PARA>OMC depune în momentul de faţă eforturi pentru armonizarea originii nepreferenţiale a mărfurilor. Pe baza proiectului OMC şi ca parte a eforturilor de modernizare a Codului Vamal, Comisia a elaborat diferite reguli de origine obligatorii în ceea ce priveşte originea nepreferenţială. Potrivit Comisiei, această listă de reguli strictă va conduce la sporirea certitudinii juridice în legătură cu importurile şi va servi drept temei juridic clar, îndeosebi în procedurile antidumping. Pentru întreprinderi, introducerea regulilor respective ar face totuşi procedura mult mai complexă şi mai complicată. În timp ce înainte ţara exportatoare identifica originea mărfurilor, potrivit propunerii Comisiei UE însăşi urmează să stabilească originea mărfurilor provenite din ţări terţe.</PARA><PARA>1.  Cum se va desfăşura monitorizarea respectivă? Cum putem vorbi de sporirea certitudinii juridice pentru importatorii europeni dacă procedurile antidumping implică doar 0,7% din totalul importurilor în UE?</PARA><PARA>2.  În funcţie de grupurile de produse sau de produsele utilizate la fabricarea lor, pot apărea diferite situaţii în care un produs nu mai este de origine europeană. Cum intenţionează Comisia să contracareze problema de imagine rezultată pentru producătorii europeni şi declinul producţiei europene?</PARA><PARA>3.  În ceea ce priveşte exporturile, Comisia propune ca ţările importatoare să poată aplica propriile reguli de origine. Cum ar trebui să se pună acest lucru în practică? Ce resurse va pune Comisia la dispoziţia operatorilor pentru a-i sprijini în aplicarea regulilor de origine pentru mai mult de 190 de ţări? Nu va însemna aceasta şi mai multă birocraţie?</PARA><PARA>4.  În cazul importurilor, se aplică regulile de origine ale UE; în cazul exporturilor, pe de altă parte, există mai multe opţiuni. A verificat Comisia dacă aplicarea unor reguli de origine diferite pentru exporturi şi importuri este compatibilă cu legislaţia UE şi cu dispoziţiile OMC?</PARA><PARA>5.  Respectă introducerea listei obiectivele stabilite prin Small Business Act şi strategia UE pentru internaţionalizarea IMM-urilor?</PARA></CONTENT></QUEST>