<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0032">O-0032/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1985">Pervenche Berès</PERSON>, în numele <COMMITTEE COMMID="813">Comisia pentru afaceri economice şi monetare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0032">Subiect: Summit-ul G20 din aprilie</OBJECT><CONTENT><PARA>Summit-ul de la Washington din noiembrie 2008 a avut ca rezultat un plan de acțiune pentru gestionarea crizei economice și financiare. Totuși, piețele și instituțiile financiare continuă să fie grav perturbate și să se confrunte cu dificultăți financiare. Situația economică mondială se deteriorează în continuare, având în vedere că problema se răspândește spre alte țări.</PARA><PARA>În acest context, punerea în aplicare a planului de acțiune de la Washington este esențială. Summit-ul G20 din aprilie ar trebui prin urmare să aibă ca scop nu doar obținerea de rezultate concrete ca urmare a măsurilor pe termen scurt ale planului de acțiune, așa cum este de așteptat, ci și încheierea unui acord internațional privind acțiunile care trebuie întreprinse pe termen mediu și lung, cu un calendar detaliat privind deciziile și implementarea.</PARA><PARA>Summit-ul trebuie să producă rezultate în următoarele domenii:</PARA><PARA>– măsuri pe termen scurt și lung în vederea reducerii dezechilibrelor globale,</PARA><PARA>– revizuirea guvernanței FMI și a Băncii Mondiale,</PARA><PARA>– îmbunătățirea rolului FMI în asigurarea supravegherii multilaterale și diversificarea  resurselor pentru FMI,</PARA><PARA>– revizuirea domeniului de aplicare al reglementării sectorului financiar la scară mondială, acordând o atenție deosebită instituțiilor, instrumentelor și piețelor care actualmente nu sunt reglementate, pentru a asigura că toate instituțiile importante din punct de vedere sistemic sunt reglementate în mod adecvat,</PARA><PARA>– revizuirea guvernanței IASB și a standardelor de contabilitate,</PARA><PARA>– modele de remunerare și stimulare,</PARA><PARA>– lupta împotriva amplificării tendințelor protecționiste.</PARA><PARA>Pentru a restabili situația de pe piețele financiare și a evita noi efecte negative și daune care să afecteze situația economică fragilă, aceste aspecte, și nu numai, trebuie abordate.</PARA><PARA>Este Comisia de acord cu acest punct de vedere? Care este mesajul pe care îl va transmite UE în cadrul summit-ului G20 din aprilie, în special referitor la aspectele mai sus menționate? Care va fi contribuția UE la ordinea de zi a summit-ului? Cum va asigura Comisia faptul că G20 va gestiona cu succes provocările prezentate mai sus? Cum își va organiza UE reprezentarea și participarea la aceste dezbateri și cum va garanta că opiniile Parlamentului European vor fi luate în considerare?</PARA></CONTENT></QUEST>