<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000042">O-000042/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000042">Subiect: Crearea unui program comun al UE de reinstalare a refugiaţilor</OBJECT><CONTENT><PARA>Potrivit ICNUR, în fiecare an, aproximativ 200 000 de refugiaţi trebuie să fie reinstalaţi într-o ţară terţă. În jur de 100 000 de refugiaţi sunt reinstalaţi în SUA, Canada, Australia, Brazilia şi Chile în fiecare an, însă în Europa operaţiunile de reinstalare sunt rare: 10 state membre desfăşoară astfel de operaţiuni, care acoperă un total de numai 4 500 de refugiaţi găzduiţi anual de UE.</PARA><PARA>Comisia pentru libertăţi civile, justiţie şi afaceri interne (LIBE) din cadrul Parlamentului European a susţinut în cadrul reuniunii sale din 23 februarie 2010 ideea unui program ambiţios al UE de reinstalare a refugiaţilor şi a prezentat două proiecte de rapoarte: unul referitor la Comunicarea Comisiei privind crearea unui program comun de reinstalare al UE şi un altul referitor la amendamentele propuse la decizia privind Fondul european pentru refugiaţi (ERF). Ambele rapoarte au fost aprobate cu o largă majoritate în PE în mai 2010 şi a existat un real consens între Comisie, Consiliu şi PE cu privire la conţinutul politic al acestor rapoarte.</PARA><PARA>La aproape un an de la votul din PE şi întrucât etapa de primă lectură nu are un termen limită, aşteptăm încă de la Consiliu să finalizeze procedura de codecizie; am pierdut deja un an (2011) de sprijin financiar pentru noile ţări-gazdă din UE.</PARA><PARA>Intenţionează Consiliul să includă finalizarea acestei proceduri de codecizie printre priorităţile sale?</PARA><PARA>Şi, la un nivel mai general, va continua Consiliul să blocheze orice acte legislative care prevăd, în conformitate cu dispoziţiile Tratatului de la Lisabona, acte delegate privind aspecte financiare?</PARA></CONTENT></QUEST>