<QUEST><TI><TI-INTRO>ÎNTREBARE ORALĂ <QREF QID="H-2010-0065">H-0065/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96680">Zigmantas Balčytis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0065">Subiect: Monitorizarea instituțională a proiectelor prevăzute în strategia pentru regiunea Mării Baltice</OBJECT><CONTENT><PARA>Strategia pentru regiunea Mării Baltice are importanță strategică și semnificație istorică pentru regiunea țărilor baltice. Succesul dezvoltării acestei strategii va consolida unitatea UE în ansamblul său, deoarece milioane de persoane care trăiesc în regiuni apropiate din punct de vedere geografic, dar care, din motive istorice tradiționale, au colaborat puțin până acum, își vor uni forțele pentru punerea în aplicare a unor proiecte comune. În calitate de reprezentant al regiunii în cauză, sunt preocupat de faptul că programul de 18 luni al activităților Consiliului, elaborat de cele trei țări care alcătuiesc Președinția UE, este focalizat pe strategia UE pentru regiunea Dunării fără a menționa strategia pentru regiunea Mării Baltice.</PARA><PARA>Având in vedere că punerea în practică a strategiei pentru regiunea Mării Baltice este abia în faza incipientă, nu consideră Consiliul că este prea devreme pentru a considera proiectul îndeplinit și pentru ca instituțiile să îi acorde mai puțină atenție? Nu consideră Consiliul că strategia pentru regiunea Mării Baltice ar trebui să fie inclusă în programul de 18 luni elaborat de cele trei țări care alcătuiesc Președinția UE și că este necesară punerea în aplicare a unui mecanism viabil de monitorizare a proiectelor, care să garanteze realizarea acestora la timp?</PARA></CONTENT></QUEST>