<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0043">O-0043/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2278">Paul Rübig</PERSON>, în numele Grupului <GRPOL GRPOLID="1102">PPE-DE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0043">Subiect: Punerea în aplicare a Regulamentului (CE) nr. 717/2007 privind roaming-ul în reţelele publice de telefonie mobilă, în special în ceea ce priveşte modul în care sunt trataţi noii clienţi</OBJECT><CONTENT><PARA>Regulamentul nr. (CE) 717/2007 privind roaming-ul în reţelele publice de telefonie mobilă a intrat în vigoare la 30 iunie 2007. Acest regulament are ca scop stimularea concurenţei şi scăderea costurilor apelurilor în roaming la nivel comunitar la un nivel rezonabil. Regulamentul a fost adoptat într-un timp record de 11 luni, întrucât Parlamentul European, Consiliul şi Comisia au avut un obiectiv comun, şi anume de a le oferi cetăţenilor UE posibilitatea de a beneficia de avantajele acestui regulament  începând cu vacanţa de vară: preţuri mai mici şi transparenţă mai mare.</PARA><PARA>Regulamentul obligă operatorii de telefonie mobilă din UE să ofere şi să furnizeze clienţilor un tarif de roaming care să nu depăşească  plafoanele stabilite. Pentru a facilita activităţile de administraţie internă ale operatorilor legate de schimbarea contractelor sau a condiţiilor de facturare pentru clienţii existenţi, acestora li s-a acordat o perioadă de tranziţie de maximum trei luni pentru a furniza tuturor clienţilor de roaming existenţi tarife de roaming reglementate, în cazul în care aceştia din urmă solicită acest lucru.</PARA><PARA>În cazul noilor clienţi, înţelegând prin aceasta clienţi care beneficiază de un nou abonament după 30 iunie 2007, perioada de tranziţie nu este necesară din punct de vedere tehnic, întrucât acest lucru nu implică eforturi administrative suplimentare şi de aceea nu a fost inclusă în Regulament.</PARA><PARA>Cu toate acestea, Comisia şi agenţiile naţionale de reglementare par să aibă îndoieli în ceea ce priveşte modul în care ar trebui trataţi noii clienţi. Grupul entităţilor europene de reglementare nu a oferit încă operatorilor orientări cu privire la modul de punere în aplicare a regulamentului pentru noii clienţi, iar noii clienţi din UE sunt lipsiţi de dreptul la apeluri în roaming reglementate.</PARA><PARA>Care este motivaţia îndoielilor juridice ale Comisiei în ceea ce priveşte modul în care ar trebui trataţi noii clienţi? Comisia a solicitat Serviciului său juridic să îşi exprime opinia în această privinţă?</PARA><PARA>Câţi dintre operatorii de telefonie mobilă din UE ofereau un eurotarif pentru noii clienţi începând cu 30 iunie 2007?</PARA><PARA>Cum intenţionează Comisia să înlăture incertitudinile în ceea ce priveşte modul în care operatorii de telefonie mobilă tratează noii clienţi? Dată fiind insuficienţa informaţiilor disponibile, cum intenţionează Comisia să remedieze această problemă şi să se asigure că clienţii UE sunt conştienţi de drepturile pe care le au în calitate de noi clienţi? Cum intenţionează Comisia să se asigure că toţi clienţii care semnează un nou contract beneficiază de eurotarife?</PARA></CONTENT></QUEST>