<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0587">H-0587/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96760">Tiziano Motti</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0587">Subiect: Declaraţia Parlamentului European din 23 iunie 2010 privind crearea unui sistem european de alertă rapidă (SEAR) împotriva pedofililor şi a autorilor actelor de hărţuire sexuală</OBJECT><CONTENT><PARA>La 23 iunie 2010, Parlamentul European a adoptat Declaraţia privind înfiinţarea unui sistem european de alertă rapidă (SEAR) împotriva pedofililor şi a persoanelor care se fac vinovate de hărţuire sexuală. La 22 mai 2007, Comisia publicase o comunicare intitulată „Către o politică generală de luptă împotriva criminalităţii cibernetice”. Parlamentul European a invitat Consiliul şi Comisia să dea curs comunicării din mai 2007 a acesteia şi să pună în aplicare Directiva 2006/24/CE din 15 martie 2006 a Parlamentului European şi a Consiliului privind păstrarea datelor generate sau tratate în cadrul furnizării de servicii de comunicaţii electronice accesibile publicului sau al reţelelor publice de comunicaţii şi să extindă câmpul de aplicare a acesteia, în vederea definirii unor norme de protecţie a datelor aparţinând persoanelor care încarcă conţinut pe internet, lucru care s-ar dovedi util forţelor de ordine şi autorităţilor judiciare în combaterea cu rapiditate şi eficacitate a pornografiei infantile şi a hărţuirii sexuale on-line. Este Comisa în măsură să precizeze ce curs a dat acestei declaraţii?</PARA></CONTENT></QUEST>