<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0094">O-0094/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28134">Eva-Britt Svensson</PERSON>, în numele <COMMITTEE COMMID="2877">Comisia pentru drepturile femeii şi egalitatea de gen</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0094">Subiect: Măsuri UE de sprijinire a egalității de gen în echilibrarea drepturilor și responsabilităților profesionale cu drepturile și responsabilitățile familiale</OBJECT><CONTENT><PARA>La 3 octombrie 2008 Comisia a prezentat două propuneri legislative cu scopul de a îmbunătăți concilierea între viața profesională, familială și personală, atât în ceea ce privește concediul de maternitate, cât și situația femeilor care desfășoară o activitate independentă și a soților colaboratori în activitatea respectivă. Acest „pachet de conciliere” a fost însoțit de un raport de evaluare privind asigurarea serviciilor de îngrijire a copilului în cadrul UE și de o comunicare prin care Comisia a anunțat că va lua măsurile necesare pentru a conferi, printr-o propunere de directivă, putere juridică unui acord privind concediul pentru creșterea copilului încheiat între partenerii sociali. </PARA><PARA>În luna iunie 2009 partenerii sociali au încheiat un acord referitor la un acord-cadru revizuit privind concediul pentru creșterea copilului, care trebuie aprobat în mod oficial de Consiliu la sfârșitul lui noiembrie.</PARA><PARA>În cadrul programului său legislativ de lucru pentru 2009, Comisia Europeană prevăzuse, de asemenea, să elaboreze o propunere de directivă privind concediul de paternitate, concediul de adopție și concediul filial. În cele din urmă, această propunere nu a fost înaintată și nu va fi prezentată în 2009.</PARA><PARA>Care este opinia Consiliului în privința unei eventuale noi legislații europene referitoare la concediul de paternitate, concediul de adopție și concediul filial?</PARA><PARA>Care este opinia Consiliului cu privire la discuțiile în curs de desfășurare referitoare la cele două propuneri de directivă ale Comisiei privind „femeile care desfășoară o activitate independentă” și „concediul de maternitate”?</PARA></CONTENT></QUEST>