<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0010">O-0010/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="97198">Mara Bizzotto</PERSON>, în numele Grupului <GRPOL GRPOLID="2960">EFD</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0010">Subiect: Burqa, niqabul și politicile de securitate</OBJECT><CONTENT><PARA>Chestiunea privind burqa, niqabul și orice alte articole de îmbrăcăminte de exterior care acoperă în totalitate corpul și sunt purtate de femeile musulmane, reprezintă un subiect foarte controversat. În general, subiectul a fost abordat din perspectiva discriminării de gen; cu toate acestea, astăzi mai mult ca oricând, chestiunea articolelor de îmbrăcăminte de exterior care acoperă în totalitate corpul merită să fie discutată nu numai din perspectiva drepturilor fundamentale ale femeilor, ci și din cea a politicii de securitate și a ordinii publice.</PARA><PARA>În multe state membre, dezbaterea politică pe această temă a fost declanșată pe baza acestor observații privind securitatea și ordinea publică.</PARA><PARA>Subiectul privind burqa și niqabul nu a fost niciodată abordat în scopul promovării unor politici de securitate adecvate.</PARA><PARA>Unele aspecte legate de siguranța publică au devenit de interes supranațional ca urmare a cererilor insistente pentru o viață socială normală și liberă pe teritoriul țărilor europene.</PARA><PARA>După cum s-a afirmat adesea în trecut, acoperirea în întregime a corpului femeii cu burqa sau niqabul constituie în mod clar o practică prin care se încalcă drepturile fundamentale ale femeilor, drepturi pe care UE ar trebui să le garanteze.</PARA><PARA>În opinia Comisiei, în ce măsură chestiunea privind burqa și niqabul ar putea să se înscrie în cadrul politicii de securitate și a politicii privind egalitatea de gen în Europa?</PARA><PARA>Intenționează Comisia să promoveze vreo măsură legislativă referitoare la articolele de îmbrăcăminte de exterior purtate de către femeile musulmane și care acoperă în totalitate corpul cu scopul de a răspunde cerințelor privind securitatea și respectarea drepturilor fundamentale ale femeilor în Uniunea Europeană?</PARA></CONTENT></QUEST>