<QUEST><TI><TI-INTRO>ÎNTREBARE ORALĂ <QREF QID="H-2010-0064">H-0064/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96667">Alan Kelly</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0064">Subiect: Inițiativa cetățenilor - punerea la dispoziție online</OBJECT><CONTENT><PARA>Tratatul de la Lisabona a acordat statut juridic unui nou tip de democrație participativă, cunoscut drept „inițiativa cetățenilor”. Dorește Comisia să analizeze posibilitatea de a pune inițiativa cetățenilor la dispoziția acestora pe internet pentru o colectare eficientă și accesibilă de semnături?</PARA><PARA>Internetul este în prezent principala modalitate de comunicare în masă a europenilor, reprezentând un mijloc deosebit de eficient de a facilita democrația participativă. Am asistat cu toții la campaniile în favoarea unor inițiative politice lansate pe Myspace și Facebook și implicarea remarcabilă a cetățenilor în încercarea de a aduce schimbări democratice.</PARA><PARA>Având în vedere progresul tehnologiei informației și a comunicațiilor, ar trebui să fie posibilă verificarea semnăturilor online. Dacă Comisia ar integra internetul în inițiativa cetățenilor, ar deschide calea către o adevărată democrație participativă, în care strângerea de semnături ar fi mult mai simplă și mai ieftină și care ar facilita dezbaterile într-o sferă publică europeană.</PARA><PARA>Consideră Comisia această posibilitate realizabilă luând în același timp în considerare și drepturile cetățenilor care nu folosesc internetul de a participa la inițiativa cetățenilor prin intermediul semnăturilor tradiționale?</PARA></CONTENT></QUEST>