<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000299">O-000299/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96957">Ashley Fox</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000299">Subiect: Parlamentul European și principiul autonomiei parlamentare</OBJECT><CONTENT><PARA>În prezent, structura instituțională care instituie și reglementează Parlamentul European nu respectă pe deplin principiul constituțional al autonomiei parlamentare. Parlamentul European nu beneficiază de un drept lipsit de constrângeri de a-și organiza propriile afaceri; aceasta reprezintă o restrângere a libertății sale, ce îl deosebește de majoritatea sistemelor parlamentare, dacă nu de toate. </PARA><PARA>Eforturile depuse în vederea soluționării acestei probleme au beneficiat, atât în timpul ultimelor legislaturi, cât și al actualei legislaturi, de un sprijin puternic, în special în ceea ce privește chestiunea sediului Parlamentului European. </PARA><PARA>Cu cinci ani în urmă, campania „un singur sediu” a căpătat un sprijin semnificativ, adunând peste un milion de semnături ale cetățenilor UE, destul pentru a îndeplini criteriile inițiativei cetățenești europene (ICE), dar, din păcate, nu a reușit să lanseze o dezbatere asupra acestei chestiuni în cadrul Conferinței interguvernamentale din 2007. În acest an, o campanie similară a beneficiat de un larg sprijin în cadrul Parlamentului European, în ședința plenară fiind aprobată o modificare a calendarelor sesiunilor din 2012 și 2013 în vederea reducerii numărului vizitelor la Strasbourg, măsuri ce se înscriu într-un efort de eliminare a cheltuielilor inutile și a daunelor aduse mediului. Cu toate acestea, această modificare recentă nu abordează chestiunea principală, și anume faptul că, în prezent, Parlamentul European nu beneficiază de drepturi depline în ceea ce privește modalitatea optimă de a-și organiza propriile afaceri.</PARA><PARA>1. Este Comisia de acord cu faptul că Parlamentul European ar trebui să beneficieze de drepturi depline în ceea ce privește modalitatea de a-și organiza propriile afaceri, inclusiv dreptul de a-și determina sediul, precum marea majoritate a parlamentelor din lumea întreagă?</PARA><PARA>2. Este Comisia de acord cu faptul că alegerea unui sediu și a unei locații unice pentru toate funcțiile sale politice ar reprezenta abordarea corectă ce trebuie adoptată în cadrul oricărei revizuiri viitoare a practicilor de lucru ale Parlamentului European?</PARA></CONTENT></QUEST>