<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000003">O-000003/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28241">Silvana Koch-Mehrin</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000003">Subiect: Modernizarea Codului Vamal și introducerea unei liste de reguli de origine nepreferențiale</OBJECT><CONTENT><PARA>În prezent, originea mărfurilor este stabilită în temeiul principiului consacrat la articolul 24 din Codul Vamal Comunitar (Regulamentul (CEE) nr. 2913/92 al Consiliului), conform căruia mărfurile în producerea cărora intervin două sau mai multe țări sunt considerate originare din țara în care au fost supuse ultimei transformări sau prelucrări substanțiale, justificată economic, efectuată într-o întreprindere echipată în acest scop și din care a rezultat un produs nou sau care reprezintă un stadiu de fabricație important.</PARA><PARA>OMC depune în momentul de față eforturi pentru armonizarea originii nepreferențiale a mărfurilor. Pe baza proiectului OMC și ca parte a eforturilor de modernizare a Codului Vamal, Comisia a elaborat diferite reguli de origine obligatorii în ceea ce privește originea nepreferențială. Potrivit Comisiei, această listă de reguli va conduce la sporirea certitudinii juridice în legătură cu importurile și va servi drept temei juridic clar, îndeosebi în procedurile antidumping. Pentru întreprinderi, introducerea regulilor respective ar face totuși procedura mult mai complexă și mai complicată. În timp ce înainte țara exportatoare identifica originea mărfurilor, potrivit propunerii Comisiei UE însăși urmează să stabilească originea mărfurilor provenite din țări terțe.</PARA><PARA>1.  Cum se va desfășura monitorizarea respectivă? În condițiile în care procedurile antidumping implică doar 0,7% din totalul importurilor în UE, mai este valabil argumentul privind asigurarea certitudinii juridice pentru importatorii europeni?</PARA><PARA>2.  În funcție de grupurile de produse sau de produsele utilizate la fabricarea lor, pot apărea diferite situații în care un produs nu mai este de origine europeană. Cum evaluează Comisia riscul de declin al producției din UE?</PARA><PARA>3.  În ceea ce privește exporturile, Comisia propune ca țările importatoare să poată aplica propriile reguli de origine. Cum ar trebui să se pună acest lucru în practică? Ce resurse va pune Comisia la dispoziția operatorilor pentru a-i sprijini în aplicarea regulilor de origine pentru mai mult de 190 de țări? Nu va însemna aceasta și mai multă birocrație?</PARA><PARA>4.  În cazul importurilor, se aplică regulile de origine ale UE; în cazul exporturilor, pe de altă parte, există mai multe opțiuni. A verificat Comisia dacă aplicarea unor reguli de origine diferite pentru exporturi și importuri este compatibilă cu legislația UE și cu dispozițiile OMC?</PARA><PARA>5.  Respectă introducerea listei obiectivele stabilite prin Small Business Act și strategia UE pentru internaționalizarea IMM-urilor?</PARA></CONTENT></QUEST>