<QUEST><TI><TI-INTRO>ÎNTREBARE ORALĂ <QREF QID="H-2009-0420">H-0420/09</QREF></TI-INTRO><TI-SESSION>pentru timpul afectat întrebărilor din perioada de sesiune noiembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0420">Subiect: Măsuri represive în vederea Conferinței internaționale privind schimbările climatice</OBJECT><CONTENT><PARA>În încercarea de a preveni orice formă de protest în perioada Conferinței internaționale privind schimbările climatice, autoritățile daneze promovează adoptarea unor noi măsuri, mai represive, care reprezintă o încălcare gravă a drepturilor democratice fundamentale. </PARA><PARA>Printre propunerile guvernului se află reținerea preventivă de până la douăsprezece ore, condamnarea la patruzeci de zile de închisoare pentru „obstrucționarea poliției în activitatea pe care o desfășoară”, amenda de până la 1000 de euro pentru „comportament indisciplinat” și „participarea la adunări considerate suspecte de poliție”, precum și aplicarea unei pedepse cu închisoarea de până la cincizeci de zile pentru tulburarea liniștii publice și cauzarea de daune materiale. De asemenea, acesta propune ca poliția să fie echipată suplimentar cu camere video și cu echipamente de supraveghere video a zonelor unde poliția consideră că este posibil să aibă loc incidente. De asemenea, sunt luate în calcul măsuri ce vizează să împiedice activiștii să pătrundă în Copenhaga și să participe la demonstrații. </PARA><PARA>Consiliul a luat cunoștință de aceste propuneri și de altele de același tip? Au fost întreprinse acțiuni pentru coordonarea între forțele de poliție și alte organe de investigație și de represiune din statele membre ale UE și din țările terțe? În ce măsură sunt instituțiile comunitare implicate în planificarea și aplicarea acestor măsuri? </PARA></CONTENT></QUEST>