<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000097">O-000097/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="4531">Jean Lambert</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000097">Subiect: Reacţia la fluxul de imigranţi din Africa de Nord şi din ţările sud-mediteraneene</OBJECT><CONTENT><PARA>Guvernul italian a semnat recent un decret prin care permite autorităţilor să emită permise de sejur temporar pentru cei 25 800 de migranţi tunisieni sosiţi în Italia, oferind astfel impresia aplicării dreptului la liberă circulaţie. Această decizie a determinat mai multe state membre să reinstituie controale la graniţă, punând astfel în pericol principiul liberei circulaţii, care este piatra de temelie a Acordului de la Schengen, şi periclitând viitorul unui spaţiu european comun de libertate, securitate şi justiţie. Având în vedere că aceste decizii ale statelor membre afectează atât solidaritatea faţă de ţările vecine, cât şi solidaritatea internă în UE, ar putea Consiliul să clarifice următoarele:</PARA><PARA>– Va sprijini invocarea Directivei privind protecţia temporară?</PARA><PARA>– Care este alternativa propusă de Consiliu pentru a preveni colapsul sistemului Schengen, care ar pune în pericol principiul liberei circulaţii în UE?</PARA><PARA>– Ce măsuri preconizează Consiliul pentru a asigura mecanisme de solidaritate mai sistematică între statele membre pentru relocarea migranţilor care sosesc în regiunea mediteraneeană?</PARA><PARA>– Ce măsuri intenţionează Consiliul să adopte în ceea ce priveşte relocarea refugiaţilor în UE şi între diferitele state membre, în special a acelora care au nevoie de protecţie internaţională?</PARA></CONTENT></QUEST>