<QUEST><TI><TI-INTRO>ÎNTREBARE ORALĂ <QREF QID="H-2009-0379">H-0379/09</QREF></TI-INTRO><TI-SESSION>pentru timpul afectat întrebărilor din perioada de sesiune noiembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0379">Subiect: Posibile desființări de locuri de muncă în cadrul întreprinderii &quot;Chantiers navals grecs S.A.&quot; din Skaramanga, datorită unui șantaj exersat de către societatea-mamă</OBJECT><CONTENT><PARA>Întreprinderea „Chantiers navals grecs S.A.”, cu sediul la Skaramanga, și societatea germană HDW (ambele membre ale grupului german „ThyssenKrupp Marine Systems”) au anunțat că vor denunța contractele încheiate cu statul grec pentru construcția a patru submarine și întreținerea a trei alte submersibile, având în vedere faptul că statul grec datorează întreprinderii 524 milioane de euro. Însă, ministerul grec al apărării refuză să efectueze plata sumei datorate și să ia în primire primul din cele patru submarine din cauza unor probleme dovedite de stabilitate. Trebuie menționat și faptul că statul grec a plătit deja 80% din suma totală datorată pentru cele șapte submarine. Tehnica utilizată de către întreprinderea germană este calificată drept șantaj, având în vedere faptul că denunțarea contractelor ar conduce la o întrerupere a activităților șantierelor navale, lăsând cei 2 000 de lucrători ai întreprinderii „Chantiers navals grecs S.A.” din Skaramanga fără loc de muncă. Ar putea Comisia să răspundă la următoarele întrebări: Ce măsuri pot lua statele membre față de multinaționalele care nu ezită să facă solicitări excesive și care revin asupra termenilor contractuali, amenințând să desființeze locuri de muncă? Cum poate Comisia să contribuie la menținerea locurilor de muncă mai sus menționate?</PARA></CONTENT></QUEST>