<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000182">H-000182/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: mai 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000182">Subiect: Operațiunea militară din Libia</OBJECT><CONTENT><PARA>La 1 aprilie 2011, Consiliul a hotărât în privința operațiunii militare a Uniunii Europene „EUFOR Libia” de sprijinire a operațiunilor de asistență umanitară, numindu-l pe contraamiralul Claudio Gaudiosi în funcția de comandant al operațiunii și amplasând statul-major al operațiunii la Roma. În cadrul reuniunii sale din 12 aprilie 2011, Consiliul a confirmat decizia de la 1 aprilie 2011, încredințându-i contraamiralului Gaudiosi sarcina de a întocmi un plan de operațiuni pentru intervenția imediată, în strânsă colaborare cu NATO și manifestându-și disponibilitatea de a include în cadrul misiunii forțe armate din țările terțe din regiune. În a doua jumătate a lui 2011 (1 iulie – 31 decembrie 2011), două formațiuni combatante vor fi în stare de pregătire pentru intervenție, și anume EUFOR și formațiunile combatante din Balcani „HELBROC”, acestea din urmă compuse din trupe din Grecia, Bulgaria, România și Cipru sub comandă greacă și cu statul major al operațiunii în Grecia. </PARA><PARA>Plănuiește Consiliul intervenția unor forțe armate terestre în Libia? Care va fi rolul grupului balcanic condus de greci („HELBROC”) în cadrul intervenției militare a EUFOR în Libia? Care sunt țările terțe din regiune care vor participa la operațiune?</PARA></CONTENT></QUEST>