<QUEST><TI><TI-INTRO>ÎNTREBARE ORALĂ <QREF QID="H-2010-0252">H-0252/10</QREF></TI-INTRO><TI-SESSION>pentru timpul afectat întrebărilor din perioada de sesiune iunie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28279">Justas Vincas Paleckis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0252">Subiect: Obiectivele UE</OBJECT><CONTENT><PARA>Uniunea Europeană analizează posibilitățile de realizare a obiectivului de reducere cu 30% a emisiilor de CO2 (Comisia Europeană efectuează în prezent studiul de impact corespunzător), oferind astfel un exemplu întregii lumi. Acest lucru va genera costuri foarte ridicate și ar putea reduce competitivitatea statelor membre ale UE. Unul din obiectivele prevăzute în strategia „Europa 2020” este acela de a face ca economia UE să devină cea mai competitivă economie din lume din punct de vedere social. Acest lucru implică, de asemenea, o contribuție enormă din partea statelor membre.</PARA><PARA>Aceste două obiective sunt foarte importante; sunt ele însă compatibile? A învățat Uniunea Europeană ceva din punerea în aplicare a strategiei de la Lisabona (sau mai precis din neaplicarea acesteia)? Nu își stabilește aceasta prea multe obiective ambițioase în același timp? Vom putea suporta această sarcină, având în vedere nivelurile diferite de dezvoltare ale statelor membre ale UE și criza economică?</PARA></CONTENT></QUEST>