<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0129">O-0129/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96978">Nuno Melo</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0129">Subiect: Consecințele deschiderii pieței pentru produsele concurente din Pakistan asupra industriei textile a UE </OBJECT><CONTENT><PARA>Având în vedere că:</PARA><PARA>–  la cererea autorităților pakistaneze, Comisia este dispusă să ia în considerare acordarea drepturilor vamale pentru exporturile de produse textile și de haine provenind din această țară; </PARA><PARA>– în decursul negocierilor, vor putea fi abordate diferite modalități: așa-numitele drepturi ,,zero”, clauza națiunii celei mai favorizate sau o propunere de derogare la OMC, acestea fiind doar câteva exemple; </PARA><PARA>–  fiecare dintre ele va avea un efect dramatic asupra viitorului industriei textile din Portugalia și din Europa; </PARA><PARA>–  în Portugalia, acest sector reprezintă 11% din totalul exporturilor, 22% din totalul locurilor de muncă din industria prelucrătoare, 8% din cifra de afaceri a industriei prelucrătoare și 7% din producția aceleiași industrii; </PARA><PARA>–  sectorul textil reprezintă totodată o parte importantă din PIB-ul european și din piața forței de muncă; </PARA><PARA>–  conform studiilor Euratex (European Apparel &amp; Textile Organisation), între 2002-2009 acest sector a pierdut 1,2 milioane de lucrători, reprezentând 40% din efectiv, iar valoarea industriei textile din UE a înregistrat o scădere de 37%; </PARA><PARA>–  valoarea aproximativă a sectorului este încă de 99,4 de miliarde de euro; </PARA><PARA>–  în aceeași perioadă și datorită importurilor de produse textile din alte țări, UE a pierdut 616 000 de locuri de muncă; </PARA><PARA>Comisia este invitată să răspundă la următoarele întrebări: </PARA><PARA>Este Comisia de părere că garantarea aplicării regulilor pieței în tot spațiul UE este fundamentală ca și condiție esențială a industriei și a locurilor de muncă pe care aceasta le creează? </PARA><PARA>Recunoaște Comisia că intrarea pe piață a acestor produse textile și de îmbrăcăminte din Pakistan, fabricate de întreprinderi care nu sunt foarte preocupate de munca infantilă, care nu aduc contribuții la protecția socială a lucrătorilor, protecția mediului sau calitatea materiilor prime utilizate, pune în pericol regulile normale ale pieței și impune condiții la care nici una dintre întreprinderile europene nu va putea face față?</PARA></CONTENT></QUEST>