<QUEST><TI><TI-INTRO>ÎNTREBARE ORALĂ <QREF QID="H-2010-0038">H-0038/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0038">Subiect: "Nu" intervenției imperialiste din Haiti</OBJECT><CONTENT><PARA>Populația din Haiti trăiește o tragedie fără precedent ca urmare a cutremurului care a avut loc în această țară. Peste 75 000 de cadavre au fost îngropate în gropi comune, 1,5 milioane de persoane sunt fără adăpost, 3 milioane sunt rănite, iar numărul morților este estimat la 200 000. Aprovizionarea cu electricitate și cu apă este întreruptă. Alimentele de bază se vând pe piața neagră la prețuri prohibitive. O serie de șefi de state, oficiali ai ONU și organizații umanitare acuză Guvernul SUA că, în realitate, se folosește de această tragedie pentru a impune o ocupație militară asupra țării. 16 000 de soldați americani se află în Haiti sub pretextul „asistenței umanitare”, creând probleme grave în ceea ce privește distribuirea medicamentelor, a alimentelor etc. UE trimite forțe polițienești și ajutoare „neumanitare” în valoare de sute de milioane de euro.</PARA><PARA>Intenționează UE să aplice în Haiti aceeași politică precum SUA? Condamnă Consiliul utilizarea „asistenței umanitare” ca pretext pentru impunerea unei dominații politice și militare asupra țărilor terțe și populației acestora?</PARA></CONTENT></QUEST>