<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000011">O-000011/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="34235">Stanimir Ilchev</PERSON>, <PERSON ID="39713">Renate Weber</PERSON>, <PERSON ID="38613">Metin Kazak</PERSON>, <PERSON ID="34234">Antonyia Parvanova</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000011">Subiect: Scandalul ascultărilor ilegale în Bulgaria</OBJECT><CONTENT><PARA>În ultimele luni în Bulgaria s-a înregistrat o situație neplăcută, ca urmare a folosirii „mijloacelor informative speciale” (MIS), situație care de curând a escaladat. Opinia publică din Bulgaria nu știe cu siguranță dacă au fost îndeplinite cerințele legale și dacă s-au încălcat Constituția Bulgariei, dispozițiile Tratatului de la Lisabona, ale CEDO și ale Cartei UE a drepturilor fundamentale. În conformitate cu legislația bulgară, ascultarea telefoanelor nu se poate face decât la cererea procuraturii sau de către diferite agenții de asigurare a ordinii publice (precum poliția, agenția națională de securitate etc.) în cazul în care persoană în cauză este suspectată de implicare în activități infracționale și după obținerea unei autorizații din partea unui judecător. Legea privind utilizarea mijloacelor informative speciale stipulează că aceste mijloace pot fi folosite numai pentru combaterea crimei organizate sau pentru apărarea securității naționale. În oricare din cazuri, informațiile colectate trebuie ținute secrete și utilizate numai în scopurile menționate de lege. </PARA><PARA>În orice caz, sunt situații când nu este clar dacă a fost acordată autorizația judiciară oficială de a folosi MIS și dacă informațiile obținute prin intermediul MIS au fost transmise în mod deliberat presei și nu instituțiilor competente în cauză. În multe cazuri de ascultări ilegale este vorba de manipulări politice evidente din partea unor forțe cunoscute sau oculte ale societății sau de alți factori pe fondul campaniei electorale aflate în prezent în desfășurare. Societatea bulgară este în plus lipsită de protecția oficiului de supraveghere a MIS care fost numit de către parlamentul anterior și închis de către parlamentul actual.</PARA><PARA>Nu consideră Comisia că această situație este o încălcare a obligațiilor impuse de UE în privința drepturilor omului și a libertăților fundamentale, precum și a dreptului la sfera privată, consfințit de CEDO și de Carta UE a drepturilor fundamentale?</PARA></CONTENT></QUEST>