<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000068">O-000068/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96646">Helmut Scholz</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000068">Subiect: Decizia administrației SUA de a anula suspendarea proceselor din Guantánamo Bay ținute în fața comisiilor militare</OBJECT><CONTENT><PARA>La 22 ianuarie 2009, Președintele Obama a ordonat suspendarea oricăror noi acționări în justiție în fața comisiilor militare, înghețând decizia administrației SUA precedente de a permite judecarea de către comisii militare a suspecților din centrul de detenție din Guantánamo Bay. Una dintre implicațiile înghețării era că persoanele suspectate de acte teroriste vor fi judecate în curți civile federale situate în SUA continentală, iar Președintele Obama a ordonat, de asemenea, închiderea închisorii Guantánamo în termen de un an. La 7 martie 2011, Președintele Statelor Unite a anulat această suspendare de doi ani, permițând, astfel, reluarea proceselor în fața comisiilor militare. De asemenea, Președintele a cerut modificarea legislației pentru a permite practica de a ține deținuții în închisoare pe termen nelimitat fără a fi puși sub acuzare, așa cum se întâmplă în Guantánamo. De asemenea, a fost instituit un proces de revizuire a cazurilor după primul an și apoi o dată la fiecare patru ani. În jur de 172 de deținuți rămân în Guantánamo, dintre care circa 40 urmează să aibă procese fie în fața unor instanțe penale, fie în fața unor comisii militare. Începând cu 11 septembrie 2001, doar un număr foarte restrâns de cazuri a fost adus în fața comisiilor militare, implicând în general suspecți care au pledat „vinovat”, în timp ce mai mult de 170 de procese care au avut loc în fața unor instanțe civile s-au încheiat cu succes. Parlamentul European a solicitat în repetate rânduri închiderea centrului de detenție din Guantánamo și a salutat oprirea activităților comisiilor militare, solicitând SUA să garanteze că în cazul deținuților din Guantánamo Bay se asigură respectarea drepturile omului și a drepturilor fundamentale, pe baza dreptului constituțional al SUA și al dreptului internațional; de asemenea, a solicitat ca orice deținut împotriva căruia SUA are probe suficiente să fie judecat în mod corespunzător, fără întârziere, beneficiind de o audiere corectă și publică în fața unui tribunal competent, independent și imparțial iar, în cazul în care este condamnat, să fie încarcerat în Statele Unite.</PARA><PARA>Comisia, în special Înaltul Reprezentant al UE pentru politica externă, va prezenta în fața autorităților SUA adânca îngrijorare a UE față de decizia recentă de a anula suspendarea proceselor în fața comisiilor militare, precum și față de detenția pe termen nedefinit și amânarea permanentă a închiderii centrului de detenție din Guantánamo Bay? </PARA><PARA>Comisia a evaluat vreodată întreaga legislație aplicabilă din statele membre și acordurile formale și informale dintre statele membre și serviciile de spionaj ale SUA din perspectiva drepturilor omului?</PARA><PARA>Ce inițiative va lua Comisia, în special Înaltul Reprezentant, și ce acțiuni va întreprinde față de autoritățile SUA pentru a soluționa această chestiune?</PARA></CONTENT></QUEST>